title: Union (elokuvateatteri)

text: WHS Teatteri Union on riippumaton suomalainen elokuvateatteri. Sen on perustanut vuonna 2014 WHS ryhmä. WHS on nykysirkustaustainen taidetuotantoyhdistys, jonka tuotannot vaihtelevat sirkuksesta, teatteriin, kuvataiteeseen ja kokeelliseen elokuvaan. Sen ovat perustaneet Kalle Nio, Anne Jämsä ja Ville Walo. Elokuvateatterin ohjelmapolitiikka poikkeaa yleisestä linjasta siten, että se esittää klassikkoja, uusia elokuva ja outouksia. Lisäksi teatterin ohjelmistoon kuuluu elokuvien lisäksi myös visuaalista näyttämötaidetta, kinokonsertteja sekä sanatonta teatteria.


title: Union (elokuvateatteri)

text: WHS ryhmä sai vuonna 2015 Taiteen valtionpalkinnon Teatteri Unionin perustamisesta. Vuonna 2014 WHS sai Helsingin Kulttuuriteko palkinnon WHS Teatteri Unionin perustamisesta. Ryhmän jäsen, aiemmin sirkustaiteilijana palkittu Ville Walo, sai kesäkuussa 2018 Sodankylä-palkinnon omaleimaisen elokuvaohjelmiston luojana.


title: Union (elokuvateatteri)

text: Samassa tilassa on toiminut elokuvateatteri vuodesta 1924 alkaen. Alkuun teatterin nimi oli Union, sittemmin Regina ja Unika. Alfaromeo teatterista tuli 1968 kun se siirtyi Kamraksen elokuvasuvun hallintaan. Vuonna 1988 teatteri nimettiin New Yorkiksi.


title: Union (elokuvateatteri)

text: WHS Teatteri Union kotisivu.


title: Ville Walo

text: Ville Walo on suomalainen jonglööri. Hän on saanut Suomen kulttuurirahaston palkinnon vuonna 2010. Hän on kehittänyt jongleerausta muiden taiteenalojen suuntaan, irti perinteisestä sirkusjongleerauksesta. Hän luo esityksistä teemallisia kokonaisuuksia. Hän on saanut myös kesäkuussa 2018 Sodankylä-palkinnon perustamansa elokuvateatteri Unionin omaleimaisen ohjelmiston luojana. Vuonna 2013 hän sai Sirkus- ja tanssitaidetoimikunnan kolmivuotisen apurahan.


title: Syen Toula

text: Syen Toula on maalaiskunta ja sen keskuskylä Sikasson alueen Bougounin piirissä Malissa. Se sijaitsee 90 kilometriä Bougounista luoteeseen. Kunnassa on 9 500 ja kylässä 400 asukasta (vuonna 2009).


title: Syen Toula

text: Syen Toulan kunnan pinta-ala on 660 neliökilometriä. Se rajoittuu pohjoisessa Bougounin piirin Ourounin, idässä Sidon, etelässä Danoun, lännessä Yanfolilan piirin Séré Moussa Ani Samou De Siékorolén ja Bayan ja luoteessa Koulikoron alueen Katin piirin Tiakadougou-Dialakoron kuntiin. Maisemaa leimaa pohjoisen tasanko ja etelän kukkulat. Eteläosassa sijaitsee Sélinguén tekojärvi. Seutu kuuluu Sudanin vyöhykkeeseen.


title: Syen Toula

text: Kuntaan kuuluu 11 kylää. Asukkaat ovat bambaroita, fulbeja, bozoja ja dogoneja. Uskontoja ovat islam, kristinusko ja animismi.


title: Syen Toula

text: Syen Toulan kautta kulkee Keleyasta Sélinguéjärvelle johtava maantie. Paikallisia elinkeinoja ovat maanviljely, karjanhoito, kalastus ja keräily. Tärkeimmät viljelykasvit ovat hirssi, maissi, durra, puuvilla, maapähkinä, fonio, maapapu, riisi, bataatti ja seesami.


title: Ford C1 -pohjalevy

text: Ford C1 -pohjalevy (tunnetaan myös nimillä Mazda BK -pohjalevy ja Volvo P1 -pohjalevy) on Fordin, Mazdan ja Volvon yhteistyössä kehittämä pohjalevy etu- ja nelivetoisille autoille, joissa moottori on sijoitettu poikittain. Se jakaa monia komponentteja suuremmille malleille tarkoitetun EUCD-pohjalevyn kanssa. C1:n seuraaja on Global C -pohjalevy.


title: Grímr Karvaposken saaga

text: "Grímr Karvaposken saaga" (isl. "Gríms saga loðinkinna") on keskiaikainen islantilainen saaga. Saaga sijoittuu aikaan ennen Islannin asuttamista ja luetaan siksi niin kutsuttuihin muinaissaagoihin. Se on yksi neljästä ”Hrafnistan miehistä” kertovasta saagasta (isl. "Hrafnistumannasögur"), joihin luetaan myös "Ketill Kojamon saaga", "Nuoli-Oddrin saaga" sekä "Án Jousentaivuttajan saaga". Kyseiset saagat kertovat Norjan Hrafnistasta (nyk. Nærøyn kuntaan kuuluva Ramsta Pohjois-Trøndelagin läänissä) keskiaikaisesta Hálogalandista lähtöisin olevan suvun neljän sukupolven miehistä. "Grímr Karvaposken saaga" kertoo Ketill Kojamon pojan Grímrin matkasta kauas pohjoiseen tämän kotiseutua vaivaavan nälänhädän seurauksena, ja miten tämä samalla matkalla löytää kadonneen morsiamensa, Lopthænan, joka on joutunut ilkeän äitipuolensa noituuden kohteeksi. Saaga on kirjoitettu 1300-luvulla, mutta sen varhaisimmat säilyneet käsikirjoitukset ovat 1400-luvulta. "Grímr Karvaposken saagan" osalta on tuotu esille myös sen mahdollinen yhteys toiseen muinaissaagaan "Hálfdan Branankasvatin saaga" ("Hálfdanar saga Brönufóstra"); näiden kahden saagan on katsottu juontuvan yhteisestä mutta nyt jo kadonneesta kirjallisesta lähteestä. "Grímr Karvaposken saaga" on ilmestynyt suomeksi muinaissaagojen kokoelmassa "Egill Yksikätinen" (Helsinki: Finn Lectura 2013).


title: Grímr Karvaposken saaga

text:
Saagan alussa kerrotaan, että Grímr on saanut lisänimensä karvatuposta, joka oli kasvanut hänen toisessa poskessaan syntymästä saakka. Grímrin kihlattu on Lopthæna, joka kuitenkin katoaa juuri ennen sovittua hääpäivää. Samassa yhteydessä kerrotaan Lopthænan pahansuovasta äitipuolesta. Pian tämän jälkeen Hálogalandiin saapuu myös nälänhätä ja Grímr lähtee etsimää pyydettävää pohjoisesta. Hän suuntaa lautallaan kumppaniensa kanssa ensin Finnmarkiin ja sitten Gandvíkiin, mistä löytyy pyydettävää. Lahdella nousee kuitenkin kova myrsky ja miesten saalis katoaa.
Yöllä Grímr herää ja kohtaa kaksi peikkoämmää, jotka ovat särkemässä miesten alusta. Grímr ampuu toista peikoista isältään saamalla taikanuolella ja iskee toista kirveellä, mutta tämä pääsee vielä palaamaan kotiluolaan, missä peikkojen vanhemmat ovat. Ennen kuin surmaa nämäkin Grímr ehtii kuulla, että Lopthæna olisi jossain lähettyvillä.


title: Grímr Karvaposken saaga

text:
Rantaan on ajautunut valas, jota Grímr miehineen ryhtyy paloittelemaan. Paikalle tulee toinen mies, joka vaatii valasta itselleen, minkä seurauksena miesten välille syntyy taistelu. Vain Grímr säilyy kaikista miehistä hengissä, mutta hänkin on pahasti haavoittunut. Paikalle tulee karmeannäköinen peikkoämmä, joka lupaa pelastaa ja parantaa Grímrin. Grímr joutuu kuitenkin sitä ennen suutelemaan hirvittävää peikkoämmää ja makaamaan tämän kanssa.
Aamulla Grímr löytää kuitenkin vierestään kauniin, Lopthænan näköisen naisen ja sängynpäädystä peikkoämmän nahan, jonka Grímr polttaa. Tämän jälkeen Lopthæna virkoaa; Grímr on vapauttanut Lopthænan siitä kirouksesta, jonka tämän äitipuoli on asettanut. Grímr lastaa nyt aluksensa täyteen saalista ja matkaa Lopthænan kanssa takaisin tämän isän luokse, missä äitipuoli vangitaan ja kivitetään.
Lopthæna ja Grímr menevät naimisiin. Saaga kertoo heillä olevan tyttären, Brynhildrin, ja pojan, Nuoli-Oddrin. Brynhildriä kosii eräs mies, jolle Brynhildr ei tahdo puolisoksi. Mies haastaa Grímrin kaksintaisteluun, mutta taistelussa Grímr seuralaisineen surmaa miehen ja tämän mukana olleet berserkit.
Saagan lopuksi kerrotaan Grímrin sisaren Hrafnhildrin ja tyttären Brynhildrin jälkeläisistä, joista osa lähtee myös Islantiin. Useita islantilaisia merkkimiehiä mainitaan heidän jälkeläisikseen.


title: Grímr Karvaposken saaga

text: "Grímr Karvaposken saaga" luetaan yleensä niin sanottuihin seikkailusaagoihin (saks. "Abenteuersagas"), jotka on katsottu muinaissaagoista nuorimmiksi. Pidetään kuitenkin todennäköisenä, että nuoremmasta iästään huolimatta "Grímr Karvaposken saaga" on pohjautunut ainakin osittain suulliselle perinteelle. Tarinat Grímr Karvaposkesta on keskiajan Islannissa todennäköisesti koettu tärkeiksi kertomuksiksi Islannin asuttaneiden sukujen esi-isistä. 1200-luvulta säilyneen mutta varhaisemmalle materiaalille perustuneen, Islannin asuttajista kertovan "Landnámabókin" mukaan monet merkittävät islantilaiset suvut katsoivat polveutuvansa Grímrin edustamista Hrafnistan miehistä. Myös "Grímr Karvaposken saaga" luettelee saagan lopussa Grímrin Islantiin suunnanneita ja siellä syntyneitä jälkeläisiä.


title: Grímr Karvaposken saaga

text: Muinaissaagoille tyypilliseen tapaan "Grímr Karvaposken saaga" sisältää kuitenkin myös selkeästi fiktiivisinä pidettyjä elementtejä ja kansansatumaisia piirteitä. Ruotsin suurvalta-aikana "Grímr Karvaposken saagaa" pidettiin näistä piirteistä huolimatta potentiaalisena lähteenä Ruotsin muinaisesta menneisyydestä. Monien islantilaisten muinaissaagojen katsottiin kuvaavan Ruotsin loisteliasta muinaista menneisyyttä, ja saagojen sisältöä saatettiin käyttää myös suurvaltaideologian vahvistamiseen ja propagandatarkoituksessa. "Grímr Karvaposken saagasta" kiinnostuttiin siitäkin huolimatta, että sen tapahtumat sijoittuvat pääosin Norjan länsiosiin. Osa saagan tapahtumista sijoittuu kuitenkin seuduille, joiden katsottiin olevan myös ruotsalaisten vaikutuspiirissä (Finnmark, "Gandvík"). Saagan viimeisessä luvussa mainitaan myös Grímr Karvaposken tyttären jälkeläisen muuttamisesta Keski-Ruotsiin Jämtlantiin (isl. "Jamtaland"). Ruotsalaiset eivät kuitenkaan enää ymmärtäneet saagojen kieltä, muinaisislantia, joten useita muinaissaagoja käännettiin. "Grímr Karvaposken saagan" latinankielinen käännös ilmestyi Ruotsissa vuonna 1697 teoksessa "Ketilli Hængii et Grimonis Hirsutigenæ patris et filii historia" (Upsala).


title: Grímr Karvaposken saaga

text: "Grímr Karvaposken saagassa" mainittu Finnmark vastasi alueellisesti nykyistä Norjan Finnmarkin lääniä tai historiallista Ruijan maakuntaa. Saagoissa Finnmarkilla viitataan niin kutsuttujen Finnien asuinsijoihin. Finnit (isl. "Finnar") taas tarkoittavat saagoissa yleensä saamelaisia. Gandvíkin, jonne Grímr matkaa, on katsottu viittaavan Vienanmereen. Joissain yhteyksissä on myös esitetty, että sillä olisi voitu tarkoittaa Pohjanlahtea tai Jäämerta, mutta nämä tulkinnat eivät ole saaneet juurikaan kannatusta. Kirjaimellisesti nimi Gandvík tarkoittaa taika-, noita- tai hirviölahtea ja viitannee skandinaavien parissa mahdollisesti olleisiin uskomuksiin alueella elelleistä hirviöistä. Keskiajan islantilaisille Vienanmeri oli todennäköisesti kaukainen ja tuntematon paikka, mikä on saattanut vahvistaa mielikuvaa.


title: Rathbuninluolasalamanteri

text: Rathbuninluolasalamanteri eli kaivosalamanteri ("Eurycea rathbuni") on keuhkottomien salamantereiden heimoon kuuluva sammakkoeläinlaji. Se elää luolissa ja on täysin sopeutunut vesielämään.


title: Rathbuninluolasalamanteri

text: Rathbuninluolasalamanterilla on litteä, pitkänomainen pää ja kuono sekä neljä pitkää, hoikkaa raajaa. Sen sisäelimet ja veri kuultavat ihon läpi antaen sille vaaleanpunaisen värin. Eläin on neoteeninen, joten sen verenpunaiset ulkokidukset säilyvät läpi elämän. Sen silmät ovat surkastuneet, ja niiden kohdalla on kaksi mustaa pilkkua. Aikuiset rathbuninluolasalamanterit kasvavat noin 8–14 senttimetrin pituisiksi.


title: Rathbuninluolasalamanteri

text: Rathbuninluolasalamanteria tavataan vain tietyistä osista Edwardsin pohjavesialuetta Haysin piirikunnassa Texasissa. Populaation koosta ei ole tietoa, mutta IUCN luokittelee lajin vaarantuneeksi. Eläin on erityisen herkkä veden laadun muutoksille. Rathbuninluolasalamanterin elintavoista ei tiedetä paljoa. Se saattaa syödä kotiloita, katkarapuja, katkoja ja hyönteisten toukkia.


title: Tjumenin alueen talviurheilukeskus

text: Tjumenin alueen talviurheilukeskus ”Siperian helmi” () on Tjumenissa Venäjällä sijaitseva ampuma- ja maastohiihtostadion.


title: Tjumenin alueen talviurheilukeskus

text: Siellä on järjestetty vuoden 2014 kesäampumahiihdon maailmanmestaruuskilpailut, vuoden 2016 ampumahiihdon Euroopan-mestaruuskilpailut ja maailmancupin osakilpailut talvella 2017-2018.


title: Tjumenin alueen talviurheilukeskus

text: Stadion korvasi Hanty-Mansijskin ampumahiihtokeskuksen Venäjän ampumahiihtoliiton merkittävämpänä stadionina, ja liitto on hakenut sille maailmancupin kilpailuja ja maailmanmestaruuskilpailuja kaudesta 2016-2017 alkaen. Stadion valittiin ensimmäisen kerran isännöimään maailmancupia niin maasto- kuin ampumahiihdossakin kaudella 2016-2017, mutta sekä Kansainvälinen hiihtoliitto että Kansainvälinen ampumahiihtoliitto siirsivät kilpailut pois Tjumenista Venäjän dopingskandaalin vuoksi. Ampumahiihdon maailmancupin kilpailut se pääsi järjestämään seuraavana talvena, vaikka silloinkin osa maajoukkueista boikotoi kilpailuja. Tjumenille myönnettiin myös ampumahiihdon maailmanmestaruuskilpailut vuodelle 2021, mutta ne päätettiin myöhemmin siirtää pois Venäjältä dopingrikkeiden vuoksi. Venäjälle ei ole enää myönnetty muitakaan kansainvälisiä hiihto- tai ampumahiihtokilpailuja.


title: Tjumenin alueen talviurheilukeskus

text: Stadionin ladut ovat pitkälti asfaltoidut ja valaistut.


title: Jhukarin kulttuuri

text:
Jhukarin kulttuuri oli nykyisen Pakistanin Sindhissä vallinnut jälkiharappalainen perinne. Kulttuurin nimikkopaikka on Larkanan lähellä, melko lähellä Mohenjo-daroakin. Kun Harappan kulttuuri romahti, sen alue jakautui osiin, joista yhtä sanotaan sen päätösvaiheelle luonteen omaisen keramiikan takia Jhukarin kulttuuriksi. Kulttuuri jatkoi osin Harappan perinteitä, mutta järjestyneet kaupungit, neliösinetit, kirjoitus, painot ja äitijumalan kuvat harvinaistuivat. Iranilla ja Persianlahdelle tyypillinen pyöreä sinetti, jossa oli geometrisia kuvioita, tuli aiempien tilalle. Kaukokauppa taantui.
Myöhemmän Jhukarin alueella saattoi esiintyä polttohautausta jo harappalaisella ajalla


title: Núna

text: Núna on Bo Halldórssonin esittämä kappale, joka edusti Islantia vuoden 1995 Eurovision laulukilpailussa Irlannin Dublinissa.


title: Núna

text: Kappale sijoittui Euroviisuissa viidenneksitoista 31 pisteellä.


title: Milankolia

text: Milankolia on Irina Milanin musiikkialbumi vuodelta 1974. Se on Milanin ensimmäinen varsinainen sooloalbumi, kun edellisenä vuonna julkaistu "Irina Milan" (1973) oli kooste hänen singlelevytyksistään vuosilta 1967–1970.


title: Milankolia

text: "Milankolia" sisältää valikoiman lauluja, joista osa on levyllä ensi kertaa julkaistuja suomennoksia kansainvälisesti tunnetuista hiteistä ja osa suomalaisia sävellyksiä. Kappaleiden sovittajina ovat toimineet Nono Söderberg ja Kaj Westerlund. Levyn tuottajia olivat laulajana paremmin tunnettu Anki Lindqvist sekä Timo Lindström, Irina Milanin tuolloinen aviomies, jonka tuottelias levytuottajaura alkoi tästä albumista.


title: Milankolia

text: Albumihanke lähti liikkeelle, kun Anki Lindqvist ihmetteli, miksei Irina Milan ole vielä tehnyt omaa sooloalbumia ja lupautui sellaisen tuottajaksi. Levy-yhtiöksi saatiin muun muassa Cumulus-yhtyeen ja Hectorin musiikkia julkaissut PSO. Pyrkimyksenä oli musiikillisesti kunnianhimoinen kokonaisuus, joka esittelisi Milanin monipuolisuutta.


title: Milankolia

text: Alkuperäisen vinyylialbumin A-puoli on kaupallisempi ja vauhdikkaampi kansainvälisine hittimelodioineen, kun taas B-puoli tarjoaa eklektisen kokoelman aiemmin levyttämättömiä suomalaisia sävellyksiä muun muassa Usko Kempiltä ja Frank Robsonilta. Yhden kappaleen säveltäjä on Jorma Panula, jonka kanssa Milan teki tämän jälkeen tiivistä yhteistyötä kolmen albumin verran. Tällä albumilla Irina Milan tekee myös aluevaltauksen sanoittajana parissa kappaleessa.


title: Milankolia

text:
1. En saa laulaa ("Keep the Customer Satisfied") – 3.16
2. Ja silti jään ("E poi") – 4.40
3. Vain sinulle laulun tein ("A Song for You") – 3.00
4. Maan vanki ("Space Captain") – 3.20
5. Pois jäi työhön soitot / Talo ei ole koti ("One Less Bell to Answer / A House Is Not a Home") – 6.16


title: Milankolia

text:
6. Meri, missä on rakkaani? – 4.47
7. Kuoleman kultainen portti – 2.20
8. Kuinka tietää voin ("How Can I Be Sure?") – 2.54
9. Patsaat herätkää – 3.29
10. Ei huomiseen ("Orleans") – 2.03


title: James Ferguson (1797–1867)

text: James Ferguson (31. elokuuta 1797 Skotlanti – 26. syyskuuta 1867) oli skotlantilaissyntyinen yhdysvaltalainen tähtitieteilijä ja insinööri, joka teki ensimmäisen asteroidilöydön Pohjois-Amerikassa (31 Euphrosyne). Hän aloitti työskentelyn vuonna 1847 USNO:ssa Washingtonissa. Insinöörinä hän auttoi rakentamaan Erien kanavan.


title: James Ferguson (1797–1867)

text: Vuonna 1850, hän "kadotti" tähden. jota hän oli tarkkailut. Observatorion tarkastaja, luutnantti Matthew Maury väitti, että se oli todiste yhdeksännen planeetan olemassaolosta (Plutoa ei ollut vielä löydetty). Hamiltonin collegen observatorion johtaja Christian Heinrich Friedrich Peters osoitti kuitenkin, että tähti ei ollut kadonnut.


title: James Ferguson (1797–1867)

text: Asteroidi 1745 Ferguson on nimetty hänen mukaansa.


title: A. V. Filipenkon talviurheilukeskus

text: A. V. Filipenkon talviurheilukeskus () on Hanty-Mansijskissa Venäjällä sijaitseva ampumahiihtostadion.


title: A. V. Filipenkon talviurheilukeskus

text: Siellä on järjestetty ampumahiihdon maailmanmestaruuskilpailut vuosina 2003 ja 2011. Lisäksi stadion on isännöinyt ampumahiihdon maailmancupin osakilpailuja 2000-luvulla liki vuosittain. Yleensä Hanty-Mansijsk sai lumivarmuutensa vuoksi toimia maailmancupin finaalien isäntänä maaliskuussa. Vuonna 2016 Tjumenin uusi ampumahiihtokeskus syrjäytti Hanty-Mansijskin Venäjän merkittävimpänä ampumahiihtokeskuksena, ja Hanty-Mansijsk siirrettiin hakemaan IBU-Cupin kilpailuja. Stadionin ensimmäiset IBU-Cupin kilpailut järjestettiin kaudella 2017–2018.


title: A. V. Filipenkon talviurheilukeskus

text: Stadion viimeisimmät suuret muutostyöt tehtiin vuonna 2010 seuraavan talven MM-kilpailuja varten. Tuolloin stadion sai muun muassa suuren siltamaisen takakaarteen. Stadionin ladut ovat pitkälti asfaltoidut ja valaistut.


title: Alex Grant

text: Alex Grant (s. 20. tammikuuta 1989 Antigonish, Nova Scotia, Kanada) on kanadalainen jääkiekkopuolustaja, joka pelaa KHL-joukkue Jokereissa. Hän on pelannut urallaan aiemmin myös yhteensä seitsemän NHL-ottelua Anaheim Ducksissa ja Arizona Coyotesissa. Elite Prospects -sivuston Erik K. Pirin vuonna 2013 tekemän analyysin mukaan Grant on kovalla laukauksella varustettu puolustaja. Hänellä on myös hyvät kiekolliset taidot ja Grant on käyttökelpoinen ylivoimalla. Grantilla on kuitenkin kehitettävää puolustuspelaamisessa.


title: Alex Grant

text: Grant pelasi kauden 2004–2005 kotikaupungissaan MJAHL-junioriliigan Antigonish Bulldogsissa. Hän oli joukkueen eniten maaleja tehnyt puolustaja seitsemällä osumallaan. Saint John Sea Dogs varasi Grantin koko QMJHL:n varaustilaisuuden ensimmäisenä pelaajana kesällä 2005. Hän siirtyi joukkueeseen kaudeksi 2005–2006, jolloin Grant teki runkosarjassa 13 tehopistettä. Kaudella 2006–2007 hän oli tehoilla 12+20=32 Sea Dogsin tehokkain puolustaja ja neljänneksi paras pistemies.


title: Alex Grant

text: Pittsburgh Penguins varasi Grantin neljännellä kierroksella 118. pelaajana . Kaudella 2007–2008 hän nousi Saint John Sea Dogsin QMJHL-joukkueen kapteeniksi. Grant oli tehoilla 13+35=48 joukkueen tehokkain puolustaja ja hän jakoi liigan puolustajien pistepörssin seitsemännen sijan Val-d'Or Foreursin Samuel Richardin kanssa. Lokakuussa 2008 Grant teki kolmivuotisen tulokassopimuksen Penguinsin kanssa. Hän pelasi kauden 2008–2009 kuitenkin vielä QMJHL:ssä, jossa Grant kaupattiin kesken kauden Shawinigan Cataractesiin. Hän eteni joukkueen kanssa aina President’s Cup -finaaleihin saakka, mutta mestaruuden vei kuitenkin Drummondville Voltigeurs otteluvoitoin 4–3.


title: Alex Grant

text: Syksyn 2009 harjoitusleirin päätteeksi Penguins lähetti Grantin farmijoukkueeseensa Wilkes-Barre/Scranton Penguinsiin, AHL:ään, mutta pian tämän jälkeen lokakuussa hänet lähetettiin edelleen ECHL-joukkue Wheeling Nailersiin. Grant pelasi siellä suurimman osan kaudesta 2009–2010 tehden 40 runkosarjaottelussa tehot 7+20=27. Hänellä oli yli puolet kaudesta pelanneista joukkueen paras teholukema (+4) Kevin Schmidtin kanssa. AHL:ssä Grant pelasi kauden aikana 14 runkosarja- ja kaksi playoff-ottelua tehopistein 3+2=5. Lokakuussa 2010 hän loukkasi ranteensa ja sivussa suurimman osan kaudesta 2010–2011. Grant pelasi kevätkaudella runkosarjassa neljä AHL- ja 14 ECHL-ottelua. Kaudella 2011–2012 hän oli Wilkes-Barre/Scranton Penguinsin AHL-joukkueen tehokkain puolustaja tehoilla 10+27=37. Elokuussa 2012 Grant teki Pittsburgh Penguinsin kanssa vuoden mittaisen, kaksisuuntaisen ja 525 000 dollarin arvoisen jatkosopimuksen.


title: Alex Grant

text: Kauden 2012–2013 Grant pelasi tammikuussa 2013 päättyneen NHL:n työsulunkin vuoksi kokonaan Wilkes-Barre/Scranton Penguinsin AHL-joukkueessa. NHL-kauden alettua, tammikuussa 2013 Pittsburgh Penguins asetti hänet siirtolistalle, mutta mikään toinen seura ei kuitenkaan napannut Grantia vuorokauden kuluessa. Kesäkuussa 2013 Penguins kauppasi hänen pelaajaoikeutensa Anaheim Ducksiin vaihdossa Harry Zolnierczykiin.


title: Alex Grant

text: Heinäkuussa Grant teki Ducksin kanssa vuoden mittaisen ja kaksisuuntaisen sopimuksen. Hän pelasi alkukauden 2013–2014 suurimmaksi osaksi AHL-joukkue Norfolk Admiralsissa, jonka tehokkain puolustaja Grant oli tehoilla 7+20=27. Hän debytoi kauden aikana myös Ducksin NHL-joukkueessa, jossa hän pelasi kaksi runkosarjaottelua. Grant teki NHL-debyyttinsä 30. marraskuuta 2013 vieraissa San Jose Sharksia vastaan. Hän sai ottelussa jääaikaa 10.10 minuuttia. Grant teki myös NHL-uransa avausmaalin ja hän keräsi yhden kahden minuutin jäähyn koukkaamisesta. Grant onnistui maalinteossa myös seuraavassa NHL-ottelussaan 11. joulukuuta 2013 Minnesota Wildia vastaan. Hänestä tuli NHL:n historian viides kahdessa ensimmäisessä ottelussaan maalinteossa onnistunut puolustaja. Maaliskuussa 2014 Ducks kauppasi Grantin Ottawa Senatorsiin vaihdossa André Peterssoniin. Hän pelasi loppukauden AHL-joukkue Binghamton Senatorsissa. Heinäkuussa 2014 Grant teki Ottawan kanssa vuoden mittaisen ja kaksisuuntaisen jatkosopimuksen.


title: Alex Grant

text: Kauden 2014–2015 Grant pelasi kokonaan Binghamton Senatorsin AHL-joukkueessa. Heinäkuussa 2015 hän teki vapaana agenttina vuoden mittaisen ja kaksisuuntaisen sopimuksen Arizona Coyotesin kanssa. Grant pelasi kauden 2015–2016 suurimmaksi osaksi farmijoukkue Springfield Falconsissa, jonka tehokkain puolustaja hän oli tehoilla 11+31=42, joilla Grant jakoi koko AHL:n puolustajien pistepörssin kahdeksannen sijan St. John’s IceCapsin Morgan Ellisin, Texas Starsin Esa Lindellin ja Charlotte Checkersin Trevor Carrickin kanssa. Hän pelasi kauden aikana myös viisi NHL-ottelua Coyotesissa jääden ilman tehopisteitä.


title: Alex Grant

text: Elokuussa 2016 Grant teki vapaana agenttina vuoden mittaisen, kaksisuuntaisen ja 600 000 dollarin arvoisen sopimuksen Boston Bruinsin kanssa. Hän pelasi kauden 2016–2017 kokonaan farmijoukkue Providence Bruinsissa. Grant oli tehoilla 17+32=49 joukkueen tehokkain puolustaja sekä jakoi sisäisen pistepörssin toisen sijan Jake DeBruskin ja Wayne Simpsonin kanssa edellään Jordan Szwarz. Grant sijoittui koko AHL:n puolustajien pistepörssissä viidenneksi. Heinäkuussa 2017 hän teki vapaana agenttina vuoden mittaisen, kaksisuuntaisen ja 700 000 dollarin arvoisen sopimuksen Minnesota Wildin kanssa. Grant pelasi myös kauden 2017–2018 kokonaan farmissa, Iowa Wildin AHL-joukkueessa. Hän oli joukkueen tehokkain puolustaja tehoilla 13+23=36.


title: Alex Grant

text: Grant siirtyi kaudeksi 2018–2019 vuoden mittaisella sopimuksella KHL-joukkue Jokereihin. Joulukuussa 2018 Grant solmi 1+1 vuotisen jatkosopimuksen Jokereiden kanssa.


title: Alex Grant

text: Grant pelasi alle 18-vuotiaiden MM-kilpailuissa vuonna 2007. Hän pelasi myös alle 18-vuotiaiden Ivan Hlinkan muistoturnauksessa vuonna 2006, jolloin Grant voitti kultaa. Hän edusti myös Canada Atlanticin joukkuetta World U-17 Hockey Challengessa vuosina 2005 ja 2006, joista ensimmäinen turnaus päättyi pronssiin.


title: Faragouaran

text: Faragouaran on maalaiskunta ja sen keskuskylä Sikasson alueen Bougounin piirissä Malissa. Se sijaitsee 35 kilometriä Bougounista länteen. Kunnassa on 10 500 ja kylässä 2 900 asukasta (vuonna 2009).


title: Faragouaran

text: Faragouaranin kunta rajoittuu pohjoisessa ja idässä Bougounin piirin Kouroulaminin, lännessä Danoun ja etelässä Yanfolilan piirin Wassoulou-Ballén ja Bolo-foutan kuntiin. Se on pinnanmuodostukseltaan lähinnä tasankoa. Pysyviä vesistöjä ei ole. Ilmasto on sudanilais-sahelilainen. Kasvillisuus on avointa metsää ja metsäsavannia.


title: Faragouaran

text: Kuntaan kuuluu 11 kylää. Asukkaat ovat etupäässä bambaroita ja fulbeja. Lisäksi on dogoneja ja soninkeja. Vallitseva uskonto on islam, mutta kunnassa on myös kristittyjä ja animisteja.


title: Faragouaran

text: Faragouaranin kautta kulkee Bougounin ja Yanfolilan välinen maantie RN8. Kunnan pääelinkeinot ovat maanviljely ja osin transhumanssiin perustuva karjanhoito. Tärkeimmät viljelykasvit ovat maissi, durra, hirssi, riisi ja fonio sekä myytäväksi kasvatettavat puuvilla, bataatti, jamssi, maapähkinä ja lehmänpapu. Puutarhaviljely tuottaa sipulia, tomaattia, salaattia, kurpitsaa, munakoisoa, chiliä ja okraa sekä hedelmiä kuten mangoja, appelsiineja, munuaispuun hedelmiä, guavaa ja sitruunoita. Kotieläimiä ovat naudat, lampaat, vuohet, aasit ja siipikarja. Muiden elinkeinojen kuten metsästyksen, mehiläistenhoidon ja käsityöammattien merkitys on vähäinen. Kaupankäynti keskittyy puuvillaan ja elintarvikkeisiin.


title: Faragouaran

text: Kunnassa toimii neljä julkista alakoulua, seitsemän kyläkoulua, yläkoulu, koulutus- ja kehittämiskeskus, yhdeksän koraanikoulua ja 12 lukutaitokeskusta. Terveyspalveluja ovat Faragouaranin terveyskeskus ja apteekki sekä Djonkalan sairastupa. Vesihuolto käsittää kaivoja ja porakaivoja. Keskuskylässä on Sotelman lankapuhelin, mutta ei sähköverkkoa. Mitään kulttuuripalveluja ei ole.


title: Peder Lunde

text: Peder Eugen Lunde (25. toukokuuta 1918 Oslo – 26. joulukuuta 2009 Oslo) oli norjalainen kilpapurjehtija ja olympiamitalisti.


title: Peder Lunde

text: Lunde saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen vaimonsa Vibeke Lunde ja Børre Falkum-Hansen. Lunde kilpaili olympiatasolla myös Melbournessa 1956. Hänen isänsä Eugen Lunde ja poikansa Peder Lunde voittivat purjehduksessa olympiakultaa.


title: Vibeke Lunde

text: Karen Vibeke Lunde (21. maaliskuuta 1921 Oslo – 12. elokuuta 1962 Oslo) oli norjalainen kilpapurjehtija ja olympiamitalisti.


title: Vibeke Lunde

text: Lunde saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen miehensä Peder Lunde ja veljensä Børre Falkum-Hansen. Hänen poikansa Peder Lunde voitti purjehduksessa olympiakultaa.


title: Børre Falkum-Hansen

text: Børre Falkum-Hansen (13. elokuuta 1919 Oslo – 24. kesäkuuta 2006 Oslo) oli norjalainen kilpapurjehtija ja olympiamitalisti.


title: Børre Falkum-Hansen

text: Falkum-Hansen saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen siskonsa Vibeke Lunde tämän mies Peder Lunde.


title: Nälköönlampi

text: Nälköönlampi sijaitsee Lohjan Muijalassa ja on pinta-alaltaan 8,2 ha. Nälköönlampi kuuluu Lehmijärven valuma-alueeseen. Sen suurin syvyys on 3,9 m. Valuma-alueella on asutusta ja ojitettua suota.


title: Nälköönlampi

text: Nälköönlammen vedestä on otettu näytteitä tammikuussa 2002, elokuussa 2009 ja heinäkuussa 2012. Veden ollessa lämpötilan suhteen kerrostunutta (talvisin ja kesäisin) Nälköönlammen syvimpien vesien happipitoisuus heikkenee. Muuten vedenlaatu on tyydyttävä. Viimeisimpien ravinne- ja klorofyllipitoisuuksien perusteella Nälköönlampi on lievästi rehevä.


title: Nälköönlampi

text: Nälköönlammella pidetään talvisin avantouintia jolloin myös sauna on käytössä. Avantouinnin järjestää Muijalan Jäänmurtajat ry.


title: Nälköönlampi

text: Nälköönlammen ympäri kulkee lenkkipolku, jota pitkin voi ajaa pyöräilläkin. Polun varrelle on rakennettu siltoja, joista pääsee suoalueen purojen yli.


title: Kouroulamini

text: Kouroulamini on maalaiskunta Sikasson alueen Bougounin piirissä Malissa. Sen keskuskylä N’Tentou sijaitsee 27 kilometriä Bougounista länteen. Kunnassa on 6 200 ja kylässä 1 400 asukasta (vuonna 2009).


title: Kouroulamini

text: Kouroulaminin kunta rajoittuu pohjoisessa Bougounin piirin Sidon, idässä Faradiélén ja Tiémala-Banimonotién, lännessä Faragouaranin ja etelässä Yanfolilan piirin Bolo-foutan ja Djiguiya De Kolonin kuntiin. Itärajalla virtaa Baouléjoki. Kasvillisuus on heinäsavannia ja galleriametsiä.


title: Kouroulamini

text: Kuntaan kuuluu kahdeksan kylää. Asukkaat ovat etupäässä bambaroita.


title: Kouroulamini

text: N’Tentoun kautta kulkee Bougounin ja Yanifolilan välinen maantie RN8. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi, fonio, riisi sekä myytäväksi kasvatettavat puuvilla, maapähkinä ja mangot. Kotieläimiä ovat naudat, lampaat, vuohet ja aasit. Kaupankäynti suuntautuu Faragouaraniin, Bougouniin ja Torakoroon.


title: Ester Perheentupa

text: Ester Perheentupa (vuoteen 1908 Söderlund, 2. kesäkuuta 1896 Laitila – 18. heinäkuuta 1979 Hämeenlinna) oli suomalainen käsityönopettaja ja toimittaja.


title: Ester Perheentupa

text: Maanviljelijäperheeseen syntynyt Perheentupa opiskeli Lapuan emäntakoulussa 1917–1919 ja suoritti käsityönopettajan tutkinnon Hämeenlinnassa toimineessa Fredrika Wetterhoffin Työkoulussa 1921. Vuosina 1922–1923 hän työskenteli Kotiteollisuus Oy Pirtin Turun ja Kankaanpään kutomoissa, ja sen jälkeen Wetterhoffin kudonnan- ja kehruunopettajana 1924–1946. Opettajana toimiessaan Perheentupa hankki myös ajokortin ollen Hämeenlinnan ensimmäinen ajokortin saanut nainen. Wetterhoffilta lähdettyään hän perusti Hämeenlinnaan oman kutomakoulun, joka toimi vuoteen 1953 saakka.


title: Ester Perheentupa

text: Perheentupa laati myös itse erilaisia tekstiilimalleja, joita julkaistiin muun muassa "Kotiliedessä", "Kotiteollisuudessa" ja "Pellervossa" sekä hänen kahdessa kirjassaan. Perheentupa ei kuitenkaan pitänyt itseään tekstiiliaitelijana tai suunnittelijana. Hänen tunnetuin teoksensa on 1928 julkaistu "Kutokaa itse kankaanne", josta 1950-luvulle mennessä otettiin kahdeksan painosta. Vuosina 1951–1963 Perheentupa toimitti Pellervossa julkaistua suosittua "Pellervon kankureille" -palstaa. Lisäksi hän kirjoitti alan lehdissä julkaistuja pakinoita ja runoja. Vuodet 1932–1935 Perheentupa toimi "Lastu ja lanka" -lehden päätoimittajana.


title: Ester Perheentupa

text: Ester Perheentuvan veljiä olivat kirkkoherra Antti Perheentupa sekä kansanedustaja Erkki Perheentupa.


title: Åke Skyttevall

text: Gert Åke Skyttevall (s. 28. helmikuuta 1956 Tukholma) on ruotsalainen kilpauransa päättänyt koripalloilija.


title: Åke Skyttevall

text: Alviks BK:ta edustanut Skyttevall pelasi Ruotsin miesten maajoukkueessa 168 maaottelua ja teki niissä 1 118 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.


title: Ford EUCD -pohjalevy

text: Ford EUCD -pohjalevy (tunnetaan myös nimellä Volvo P3 -pohjalevy) on Fordin ja Volvon yhteistyössä kehittämä pohjalevy etu- ja nelivetoisille autoille, joissa moottori on sijoitettu poikittain. Se jakaa monia komponentteja pienemmille malleille tarkoitetun C1-pohjalevyn kanssa.


title: Lloyd Bochner

text: Lloyd Wolfe Bochner (29. heinäkuuta 1924 Toronto, Kanada – 29. lokakuuta 2005 Santa Monica, Kalifornia, Yhdysvallat) oli kanadalainen näyttelijä, joka tunnettiin erityisesti televisiorooleistaan. Hän esitti kryptologi Michael Chambersia scifi-sarjassa "Hämärän rajamailla" (1962) ja liikemies Cecil Colbya saippuasarjassa "Dynastia" (1981–1982).


title: Lloyd Bochner

text: Bochner esiintyi jo lapsena radionäytelmissä. Hänen ensimmäinen elokuvaroolinsa oli kanadalaisessa elokuvassa "The Mapleville Story" (1946). 1950-luvun alussa Bochner muutti New Yorkiin, missä hän sai roolin draamasarjoista "Studio One" ja "One Man’s Family". Vuonna 1960 hän siirtyi Hollywoodiin. Hän vieraili pitkän uransa aikana muun muassa televisiosarjoissa "Perry Mason yllättää" (1964), "Vaarallinen tehtävä" (1969, 1971, 1972), "Columbo" (1973), "Taisteluplaneetta Galactica" (1979) ja "Murhasta tuli totta" (1986, 1988, 1992). Bochner toimi lisäksi ääninäyttelijänä animaatiosarjoissa "Batman" (1992–1994) ja "The New Batman Adventures" (1997–1998) sekä videopelissä "Batman Vengeance" (2001).


title: Lloyd Bochner

text: Bochner oli mukana myös lukuisissa elokuvatuotannoissa, joihin lukeutuivat esimerkiksi Barbara Stanwyckin kanssa tehty "Yöllistä kauhua" (1964), Lee Marvinin kanssa tehty "Tappajan jäljet" (1967) sekä Frank Sinatran kanssa tehdyt "Tony Rome – yksityisetsivä" (1967) ja "Etsivä J. L." (1968). Elokuvassa "Mies ja alaston ase 2½" (1991) Bochner parodioi "Hämärän rajamailla" -sarjassa nähtyä tarinaa, jossa hänen roolihahmonsa päätyi avaruusolentojen ruoaksi.


title: Lloyd Bochner

text: Bochner opiskeli aikoinaan sosiologiaa Toronton yliopistossa. Toisen maailmansodan aikana hän palveli Kanadan kuninkaallisessa laivastossa. Bochner oli naimisissa, ja hänellä oli kolme lasta.


title: Jonte Karlsson

text: Joon-Olof ”Jonte” Karlsson (s. 20. syyskuuta 1957 Nyköping) on ruotsalainen kilpauransa päättänyt koripalloilija ja koripallovalmentaja.


title: Jonte Karlsson

text: Södertälje BBK:ta ja Jämtland Basketia edustanut Karlsson pelasi Ruotsin miesten maajoukkueessa 206 maaottelua ja teki niissä 1 860 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.


title: Jonte Karlsson

text: Pelaajauransa jälkeen Karlsson on toiminut koripallovalmentajana yltäen muun muassa Ruotsin mestaruuteen. Hän valmensi Ruotsin miesten maajoukkuetta vuosina 1999–2000.


title: Faradiélé

text: Faradiélé on maalaiskunta ja sen keskuskylä Sikasson alueen Bougounin piirissä Malissa. Se sijaitsee 18 kilometriä Bougounista länteen. Kunnassa on 2 700 ja kylässä 1 000 asukasta (vuonna 2009).


title: Faradiélé

text: Faradiélén kunta rajoittuu koillisessa Bougounin piirin Kokélén, idässä Bougounin, kaakossa Tiémala-Banimonotién ja lännessä Kouroulaminin kuntiin. Vesistöjä ovat Baoulé ja sen sivujoet.


title: Faradiélé

text: Kuntaan kuuluu seitsemän kylää. Asukkaat ovat etupäässä bambaroita, fulbeja ja mandinkoja. Uskontoja ovat islam, kristinusko ja animismi.


title: Tiémala-Banimonotié

text: Tiémala-Banimonotié on maalaiskunta Sikasson alueen Bougounin piirissä Malissa. Sen keskuskylä Kologo sijaitsee 25 kilometriä Bougounista etelään. Kunnassa on 16 800 ja keskuskylässä 1 800 asukasta (vuonna 2009).


title: Tiémala-Banimonotié

text: Tiémala-Banimonotién kunta rajoittuu pohjoisessa Bougounin piirin Faradiélén, Bougounin ja Kolan, idässä Zantiébougoun, etelässä Garalon ja lännessä Kouroulaminin sekä Yanfolilan piirin Djiguiya De Kolonin kuntiin. Maisemaa leimaavat tasangot ja kukkulat. Länsirajalla virtaa Baouléjoki. Seutu kuuluu Sudanin vyöhykkeeseen.


title: Tiémala-Banimonotié

text: Kuntaan kuuluu 26 kylää. Asukkaat ovat etupäässä bambaroita. Lisäksi on fulbeja. Uskontoja ovat islam, kristinusko ja animismi.


title: Tiémala-Banimonotié

text: Kologon ohi kulkee Bougounista Manankoroon ja Norsunluurannikolle johtava maantie RN9. Paikallisia elinkeinoja ovat maanviljely, karjanhoito, keräily, kalastus, käsityöammatit ja kaupankäynti. Tärkeimmät viljelykasvit ovat hirssi, maissi, durra, puuvilla, maapähkinä, fonio ja riisi. Kotieläimiä ovat naudat, lampaat, vuohet, aasit ja siipikarja.


title: Tiémala-Banimonotié

text: Paikallinen nähtävyys on Kologon savitiilinen moskeija, jonka pystytysvuodeksi mainitaan 1364. Ouagadousta tulleiden rakentajien luomus muistuttaa Djingareiberin moskeijaa Timbuktussa.


title: Forza Horizon 4

text: Forza Horizon 4 on Playground Gamesin kehittämä ja Microsoft Studiosin julkaisema avoimen pelimaailman ajopeli. Peli julkaistiin 2. lokakuuta 2018 Xbox Onelle ja Microsoft Windowsille. Peli esiteltiin E3 2018 -tapahtumassa kesäkuussa 2018.


title: Forza Horizon 4

text: Peli sijoittuu Isoon-Britanniaan, ja siinä on ensimmäistä kertaa sarjan historiassa vaihtuvat vuodenajat.


title: Timo Lindström (tuottaja)

text: Timo Lindström on suomalainen muusikko ja äänilevytuottaja. Hän soitti 1960-luvulla bassokitaraa The Islanders -yhtyeessä ja toimi 1970-luvun puolivälistä 2010-luvulle äänilevytuottajana ensin PSO:ssa ja sitten Finnlevyssä ja Warner Music Finlandissa.


title: Timo Lindström (tuottaja)

text: Lindström varttui Helsingin Alppilassa yksinhuoltajan ainoana poikana, kävi keskikoulun ja harrasti telinevoimistelua piirinmestaruustasolle asti. Muusikon uransa Lindström aloitti sähköurkurina, mutta vaihtoi pian bassokitaraan. Hän pääsi soittamaan Kirkan ja Dannyn taustalla The Islanders -yhtyeessä, ja keikkoja oli kolmatta sataa vuodessa.


title: Timo Lindström (tuottaja)

text: Levytuotannon pariin hän pääsi ensi kertaa, kun Anki Lindqvist tuotti vuonna 1974 Lindströmin silloisen vaimon Irina Milanin ensimmäistä sooloalbumia "Milankolia" ja tarvitsi apulaistuottajaa. Äänitebisnes eli kulta-aikaansa sekä levyjen että c-kasettien myötä, ja Lindström sai jäädä vakituisesti PSO-levy-yhtiön leipiin ensimmäisinä yhteistyökumppaneinaan Matti Esko ja Paula Koivuniemi. Vuonna 1979 hän siirtyi Finnlevyyn tuottamaan varsinaisten artistilevytysten ohella Tenavatähti-kokoelmia ja Finnkaraoke-sarjan karaokelevyjä, kiihkeimmän kysynnän aikana 1990-luvulla 40 laulun viikkotahtia ja kaikkiaan noin 1 300 laulua. Häntä pidetään myös Dingon ja Miljoonasateen löytäjänä. Lindström oli keskeinen hahmo myös Finnlevyn Dig It -levymerkin tuotannoissa.


title: Timo Lindström (tuottaja)

text: Lindström jäi eläkkeelle 2010-luvun alussa, mutta on jatkanut töitä osa-aikaisena osallistuen muun muassa Warner Music Finlandin suureen digitointihankkeeseen. Vuonna 2013 hänelle myönnettiin elämäntyöstään Erikois-Emma.


title: Oktanaali

text: Oktanaali eli n-oktanaali eli kapryylialdehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä ja se tuoksuu voimakkaan hedelmäiseltä. Sen kemiallinen kaava on CHO ja rakennekaava CH(CH)CHO.


title: Oktanaali

text: Oktanaalin moolimassa on 128,215 g/mol, sulamispiste - 23 °C, kiehumispiste 171 °C, suhteellinen tiheys 0,8211 g/cm (vesi = 1,0 g/cm), leimahduspiste 52 °C, taitekerroin 1,4217 (20 °C) ja CAS-numero 124-13-0. Oktanaali liukenee hyvin asetoniin, bentseeniin, dietyylieetteriin ja etanoliin. Veteen oktanaali liukenee hieman eli 0,56 g/l. Yhdistettä käytetään hajusteiden ja aromien valmistukseen.


title: Oktanaali

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Volvo P2 -pohjalevy

text: Volvo P2 -pohjalevy on Volvon kehittämä pohjalevy etu- ja nelivetoisille autoille, joissa moottori on sijoitettu poikittain. Se tuli ensimmäisenä käyttöön Volvo S80:ssä vuonna 1998. P2:n pohjalta on kehitetty myös Ford D3 -pohjalevy.


title: Yoro Diakité

text: Yoro Diakité (17. lokakuuta 1932 Bangassi, Kitan piiri – 13. kesäkuuta 1973 Taoudénit) oli Malin väliaikaisen hallituksen pääministeri Moussa Traorén johtaman sotilasvallankaappauksen jälkeen vuosina 1968–1969.


title: Yoro Diakité

text: Diakité kävi koulua Kassarossa ja Katissa ja liittyi Ranskan siirtomaa-armeijaan vuonna 1951. Hän palveli Senegalissa ja Indokiinassa ja opiskeli Fréjusin sotakoulussa Ranskassa. Diakité palveli sen jälkeen Senegalin Thièsissä ja osallistui vuonna 1960 YK:n rauhanturvaoperaatioon Kongossa. Palattuaan Maliin hänet ylennettiin luutnantiksi ja sijoitettiin ensin Timbuktuun ja sitten pääesikuntaan Bamakoon. Diakité toimi Katin sotakoulun opettajana vuodesta 1962 ja kouluttajana Tansaniassa vuosina 1964–1965. Vuonna 1965 hänet nimettiin Katin sotakoulun komentajaksi. Hän julkaisi myös romaanin "Une main tendue", johon presidentti Modibo Keïta oli laatinut esipuheen.


title: Yoro Diakité

text: Kapteeni Diakité oli yksi vuoden 1968 vallankaappauksen suunnittelijoista. Hän toimi maata sen jälkeen johtaneen sotilasjuntan varapuheenjohtajana ja väliaikaisen hallituksen puheenjohtajana. Moussa Traorén otettua hallituksen ohjat käsiinsä Diakité oli ensin liikenne-, viestintä- ja matkailuministeri syyskuuhun 1970 ja sitten puolustus-, sisäasiain- ja turvallisuusministeri saman vuoden marraskuuhun saakka.


title: Yoro Diakité

text: Diakité ja sotilasjuntan toinen jäsen, kapteeni Malik Diallo pidätettiin maaliskuussa 1971 syytettynä vallankaappausyrityksen valmistelusta. Heidät tuomittiin elinkautiseen pakkotyöhön elokuussa 1972 ja lähetettiin Taoudénin ”uudelleenkoulutuskeskukseen”, jota Diakité oli pääministerinä ollut itse perustamassa. Hän kuoli siellä vuotta myöhemmin huonon kohtelun seurauksena.


title: Nætur

text: Nætur on Siggan esittämä kappale, joka edusti Islantia vuoden 1994 Eurovision laulukilpailussa Irlannin Dublinissa.


title: Nætur

text: Kappale sijoittui Euroviisuissa kahdenneksitoista 49 pisteellä.


title: Congratulations (Silvía Nightin kappale)

text: Congratulations on Silvía Nightin esittämä kappale, joka edusti Islantia vuoden 2006 Eurovision laulukilpailussa Kreikan Ateenassa.


text: Kappale kilpaili Euroviisujen semifinaalissa, jossa se sijoittui kolmanneksitoista ja täten karsiutui finaalista.


title: JR Shikoku

text: Shikoku ryokakutetsudō (, ’Shikokun matkustajarautatieosakeyhtiö’, ), eli lyhyemmin JR Shikoku (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Shikokun saarella.


title: JR Shikoku

text: JR Shikoku perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Kagawan prefektuurin Takamatsun kaupungissa.


title: JR Shikoku

text: Yhtiöllä on 2 391 työntekijää (vuonna 2018). Se liikennöi yhdeksää rautatielinjaa, jotka muodostavat 855,2 kilometrin pituisen verkoston. Yhtiöllä on käytössään 259 asemaa ja 435 junavaunua ja veturia. Rautatieliikenteen lisäksi JR Shikoku toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa.


title: JR Shikoku

text: JR Shikokulla on liikennettä yhdeksällä rautatielinjalla, joista Honshi-Bisan-linja liittää saaren Honshūhun Seton suursillan kautta.


title: Otoya Yamaguchi

text: Otoya Yamaguchi (, 22. helmikuuta 1943 – 2. marraskuuta 1960) oli japanilainen nationalisti, joka surmasi vuonna 1960 Japanin sosialistipuolueen puheenjohtajana toimineen maolaisen Inejiro Asanuman. Yamaguchi kuului äärikansallismieliseen uyoku dantai -ryhmään. Ollessaan vasta 17-vuotias 16. lokakuuta 1960 hän nousi lavalle kesken Asanuman televisioidun vaalipuheen Hibiya-hallissa Tokiossa ja surmasi tämän iskemällä kerran rintakehään yoroi-dōshi-tyyppisellä tantō-tikarilla.


title: Otoya Yamaguchi

text: Kolme viikkoa teon jälkeen Yamaguchin ollessa kiinniotettuna nuorisovankilassa, tämä kirjoitti hammastahnalla sellin seinälle tekstin "Seitsemän elämää maalleni. Kauan eläköön hänen majesteettinsa, keisari!" ja hirtti itsensä yhteensidotuilla lakanoilla. "Seitsemän elämää" oli viittaus 1300-luvulla eläneeseen samurai Kusunoki Masashigen viimeisiin sanoihin.


title: Otoya Yamaguchi

text: Kansallismieliset ryhmät pitivät Yamaguchia marttyyrina ja lahjoittivat tämän vanhemmille hautaustakin, kimonon ja vyön sekä järjestivät muistotilaisuuden. Pulitzer-palkinnon voittanut japanilainen valokuvaaja Yasushi Nagao otti surmatilanteesta kuuluisaksi tulleen valokuvan.


title: Arkkipiispantalo

text: Arkkipiispantalo on Turussa Piispankadun ja Agricolankadun kulmatontilla sijaitseva vuonna 1887 valmistunut Turun ja Suomen arkkipiispan virka-asunto. Nykyinen rakennus on kolmas samalla tontilla sijainnut piispantalo. Vuoden 2018 kesäkuusta lähtien arkkipiispan virkaa hoitanut Tapio Luoma on talon kahdestoista asukas.


title: Arkkipiispantalo

text: Piispantalon on suunnitellut Johan Jacob Ahrenberg yhdessä Sebastian Gripenbergin ja Ludvig Isak Lindqvistin kanssa. Tontilla on myös piharakennus, joka on peräisin samalta ajalta kuin piispantalokin, se on valmistunut 1888. Puistomaista pihaa ympäröi valurauta-aita. Aikaisemmin tontti ulottui Aurajokeen asti, nykyään sen ja joen välissä on kaupungin omistama kapea puistoalue.


title: Arkkipiispantalo

text: Tontilla on ollut piispan asunto 1720-luvulta lähtien. Asiakirjojen mukaan vuonna 1763 tontilla oli turvekattoinen talo lähellä jokea. Aivan 1800-luvun alussa Charles Bassi sai toimeksiannon suunnitella uuden residenssin, jota ei kuitenkaan silloin rakennettu. Vanha yksikerroksinen piispantalo korvattiin vuonna 1810 entisen talon paikalle rakennetulla talolla, joka säilyi Turun palosta 1827. Nykyinen rakennus valmistui 1887 ja se on rakennettu Piipankadun puoleiseen päähän tonttia. Kaksikerroksisessa talossa on sekä piipan yksityiskäytössä että virkakäytössä olevia tiloja.


title: Arkkipiispantalo

text: Arkkipiispantalo, piha-rakennus, tontin puisto ja sitä ympäröivä aita on suojeltu asetuksella.


title: André-Sébastien Savoie

text: André-Sébastien Savoie (s. 25. heinäkuuta 1935 Montreal) on kanadalainen pianisti. Hän opiskeli Charles Reinerin johdolla ennen siirtymistään vuosiksi 1952–1958 McGillin konservatorioon. Sittemmin hän opiskeli Carlos Vidusson johdolla Milanossa, Joseph Dichlerin johdolla Wienissä ja Geza Andan johdolla Luzernissa.


title: André-Sébastien Savoie

text: Savoie kantaesitti monia kanadalaisteoksia. Hän teki yhteistyötä muiden muassa Tunisin orkesterin, Moskovan puhallinkvintetin, Michèle Gaudreaun ja Isabelle Lapierren kanssa. Hän on baritoni Robert Savoien veli ja näyttelijä, senaattori Andrée Champagnen mies. Hänen ohjelmistoonsa kuuluu muun muassa André Mathieun 3. pianokonsertto.


title: William Tritt

text: William Tritt (27. joulukuuta 1951 Pointe-Claire – 23. lokakuuta 1992 Montreal) oli kanadalainen pianisti. Hänen opettajinaan olivat Lucille Brassard, Yvonne Hubert, Gilles Manny, Yvonne Lefébure ja György Sebök. Vuosina 1974–1984 hän oli nimikkotaiteilijana ja opettajana Dalhousien yliopistossa. Vuonna 1976 hän perusti Dalart Trion viulisti Philippe Djokicin ja sellisti William Valleaun kanssa. Hän oli myös Da Camera Ensemblen jäsen yhdessä James Campbellin, Moshe Hammerin ja Tsuyoshi Tsutsumin kanssa. Hän esiintyi monien orkestereiden, kuten Vancouverin sinfoniaorkesterin, Winnipegin sinfoniaorkesterin, Hamiltonin filharmonikkojen, Chicagon sinfoniaorkesterin ja Houstonin sinfoniaorkesterin kanssa.


title: William Tritt

text: Tritt tuli ehkä parhaiten tunnetuksi George Gershwinin teosten levytyksistään.


title: Luettelo Itä-Uudenmaan pelastuslaitoksen toimipisteistä

text: Itä-Uudenmaan pelastuslaitos on Porvoon kaupungin laitos, joka aluepelastuslaitoksena vastaa entisen Itä-Uudenmaan maakunnan kuntien: Askolan kunnan, Lapinjärven kunnan, Loviisan kaupungin, Myrskylän kunnan, Porvoon kaupungin, Pukkilan kunnan ja Sipoon kunnan palo- ja pelastustoimesta.


text: Itä-Uudenmaan pelastuslaitoksen alueella on mm. Loviisan ydinvoimalaitos ja Porvoon öljynjalostamo. Myös Itä-Uudenmaan pelastusalueen eteläpuolella on runsaasti öljytankkeriliikennettä Venäjän öljynvientiin liittyen. Kansainvälisillä merialueilla oleva öljy Suomenlahdella kuuluu öljyntorjunnallisesti valtiolle, kun taas kansallisilla vesialueilla se kuuluu kuntarajojen mukaan sen alueen pelastuslaitokselle, jonka alueella kunta on. Kansainvälistä merialuetta varten on Suomen ympäristöministeriöllä öljuntorjunta-alus Halli, jota hoitaa Suomen merivoimien rannikkolaivasto.


text: Itä-Uudenmaan pelastuslaitoksen sopimuspalokunnista öljyntorjuntaan merellä ovat valmiita tukemaan maalla Borgå FBK (Porvoon VPK), Hindhår FBK (Hinthaaran VPK) ja Hamarin VPK sekä rannikolla merellä Tolkis FBK, Pellinge FBK, Valkon VPK, Isnäs FBK, Sarvsalö FBK, (Kabböle FBK), Gumbo FBK ja Skärgårdens FBK.


text: Itä-Uudenmaan pelastuslaitoksella suunniteltiin 2010 lakkautettavaksi kahden lapinjärveläisen sopimuspalokunnan sopimuspalokunnan asema: Labby-Harsbolen FBK:n ja Kimonkylän VPK:n. Näistä nykyään jatkaa Kimonkylän VPK.


text: Loviisan sopimuspalokunnista suunniteltiin lakkautettaviksi 2010 lakkautettaviksi seitsemää: Sarvlax FBK:a, Pernå kyrkoby FBK:a, Kabböle FBK:a, Malmgård FBK:a, Sarfsalö FBK:a, Grävnäs-Mickelspiltom FBK:a ja Forsby FBK:a.


text: Niistä jatkavat Pernå kyrkoby FBK ja Sarfsalö FBK, ja käytännössä myös osana Sävträsk FBK:a Malmgård FBK, joka niin kuin Sävträsk FBK:kin olivat Loviisan kaupungin entisen Liljendalin kunnan sopimuspalokuntia molemmat.


text: Porvoon ensimmäinen palokunta on perustettu 1867. Nykyään Porvoon kaupungin Itä-Uudenmaan pelastuslaitoksella on monia palokuntia, jotka ovat toimineet Porvoon kaupunkiin nykyään yhdistettyjen kuntien alueella.


text: Lisäksi Itä-Uudenmaan pelastusalueella toimivat ainakin Fortum Power and Heat Oy:n Loviisan voimalaitoksen tehdaspalokunta IR40, Neste Oyj:n Porvoon öljynjalostamon tehdaspalokunta IR11, Loviisan ydinvoimalaitoksen tehdaspalokunta IR12.


text: Itä-Uudellamaalla on niin suomen- ja ruotsinkielisiä kuin kaksikielisiäkin kaupunkeja ja kuntia. Monet nimitykset ovat siksi joko suomen tai ruotsin kielellä tai niiden yhdistelminä. 1900-luvun alkupuolella perustetut yhdistykset ovat yleensä ruotsinkielisiä, mutta nimitykset tai niiden lyhenteet ovat saattaneet suomalaistua. Tehdaspalokunnilla ja sotilaspalokunnilla on englanninkielisiä nimityksiä rauhankumppanuuden ja yhteisoperoitavuuden vuoksi.


title: Pehmeän kappaleen dynamiikka

text: Pehmeän kappaleen dynamiikka tai pehmeän kappaleen fysiikka () tarkoittaa tietokonegrafiikassa simulaatiota muotoa muuttavalle () kappaleelle. Pehmeän kappaleen käsittelyä voidaan käyttää kappaleiden törmäyksissä tai ilman törmäyksiä.


title: Pehmeän kappaleen dynamiikka

text: Tietokonegrafiikassa on alusta lähtien ollut tavoitteena realistisempi ulkonäkö, mutta reaaliaikaiset sovellukset aiheuttavat vaatimuksia suorituskyvylle. Käyttökohteissa kuten videopeleissä visuaalinen vaikutus on tärkeämpi kuin tarkkuus. "Offline"-renderöinnissä kuten elokuvateollisuudessa fyysisesti realistinen käyttäytyminen on helpompi toteuttaa. Reaaliaikaisesti käytettävään toteutukseen voidaan käyttää partikkelipohjaista ratkaisua kappaleiden vaikutusten mallintamiseen. Fyysisten voimien sijaan voidaan käyttää sijaintipohjaista mallinnusta.


title: Pehmeän kappaleen dynamiikka

text: Ihmismäisten hahmojen animaatiossa pehmeän kappaleen dynamiikkaa voidaan käyttää luurankopohjaisen animaation päällä. Simulaatioissa voidaan käyttää jousitetun massan mallia yksinkertaistuksena.


title: Alutagusen kunta

text: Alutagusen kunta sijaitsee Koillis-Virossa Itä-Virumaan maakunnassa Peipsijärven pohjoispuolella.


title: Alutagusen kunta

text: Kunta rajoittuu idässä Narvanjokeen ja Venäjään, etelässä Peipsijärveen, lännessä Mustveen ja Vinnin kuntiin sekä pohjoisessa Lüganuseen, Toilaan, Kohtla-Järveen, Jõhviin ja Narva-Jõesuuhun..


title: Alutagusen kunta

text: Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi. Alutagusessa on 4 929 asukasta (1.1.2018).


title: Alutagusen kunta

text: Alutagusen kunta koostuu Iisakun, Mäetagusen ja Tudulinnan pienkauppaloista (alevik) ja 72 kylästä (küla). Kunnan hallinnollinen keskus on Iisakun pienkauppala.


title: Lüganusen kunta

text: Lüganusen kunta sijaitsee Koillis-Virossa Itä-Virumaan maakunnassa Suomenlahden rannalla.


title: Lüganusen kunta

text: Kunta rajoittuu etelässä Alutagusen kuntaan, lännessä Vinniin ja Viru-Nigulaan, pohjoisessa Suomenlahteen sekä idässä Toilaan ja Kohtla-Järveen.


title: Lüganusen kunta

text: Vuoden 2017 kuntauudistuksessa vanha Lüganusen kunta, Kiviõlin kaupunki ja Sondan kunta yhdistyivät uudeksi Lüganusen kunnaksi. Kunnassa on 8 942 asukasta (1.1.2018).


title: Lüganusen kunta

text: Lüganusen kunta koostuu Kiviõlin ja Püssin epäitsenäisistä kaupungeista (linn, asustusüksus), Erran, Lüganusen ja Sondan pienkauppaloista (alevik) ja 48 kylästä (küla). Kunnan hallinnollinen keskus on Kiviõli.


title: Lüganusen kunta

text: Valtatie 1 ja rautatie Tallinnasta Narvaan kulkevat Lüganusen pohjoisosan poikki.


title: Hørsholm

text: Hørsholm on kolmen kunnan alueelle ulottuva taajama Tanskassa, Juutinrauman rannalla. Vuonna 2018 siellä oli 47 489 asukasta, joista 24 507 Hørsholmin kunnassa, 10 220 Fredensborgin kunnassa ja 12 762 Rudersdalin kunnassa.


title: Hørsholm

text: Hørsholm sijaitsee noin 25 km Kööpenhaminasta pohjoiseen. Luonto, meri ja lyhyt matka pääkaupunkiin ovat houkutelleet sinne varakkaita asukkaita.


title: Hørsholm

text: Kaupunki alkoi kehittyä Kristian VII:n rakennuttaman Hirschholmin linnan ympärille, Palatsi on purettu, mutta sen puutarhat ovat nyt puistona.


title: Hørsholm

text: Hørsholmin arboretumissa on yli 2 000 lajia pensaita ja puita - enemmän kuin missään muualla Tanskassa. Arboretumia ylläpitää Kööpenhaminan yliopisto.


title: Isabelle Delorme

text: Isabelle Delorme (4. marraskuuta 1900 Montreal, Kanada – 20. helmikuuta 1991 Montreal, Kanada) oli kanadalainen pianisti ja säveltäjä. Hänen opettajinaan olivat aluksi Sisar Madeleine-Marie, Arthur Letondal, Albert Chamberland ja Agostino Salvetti. Hän sai opettajanpaperit noin vuonna 1918. Vuosina 1929–1939 hän opiskeli säveltämistä Claude Champagnen johdolla.


title: Isabelle Delorme

text: 1950-luvulla Delormea opetti Nadia Boulanger. Hän toimi itse opettajana eri oppilaitoksissa, ja hänen oppilaidensa joukossa olivat Andrée Desautels, Jacques Hétu, Roger Matton, François Morel ja André Prévost. Hänen teostensa joukossa on lukuisia sävellyksiä jousiorkesterille.


title: Toilan kunta

text: Toilan kunta sijaitsee Koillis-Virossa Itä-Virumaan maakunnassa Suomenlahden rannalla. Kunnan hallinnollinen keskus on Toilan pienkauppala.


title: Toilan kunta

text: Kunta rajoittuu etelässä Alutagusen ja Jõhvin kuntiin, lännessä Lüganuseen ja Kohtla-Järveen, pohjoisessa Suomenlahteen sekä idässä Narva-Jõesuuhun.


title: Toilan kunta

text: Vuoden 2017 kuntauudistuksessa vanha Toilan kunta, Kohtla, Kohtla-Nõmme yhdistettiin uudeksi Toilan kunnaksi. Toilassa on 4 807 asukasta (1.1.2018).


title: Toilan kunta

text: Toilan kunta koostuu Kohtla-Nõmmen kauppalasta (alev), Toilan ja Vokan pienkauppaloista (alevik) ja 26 kylästä (küla).


title: Toilan kunta

text: Valtatie 1 ja rautatie Tallinnasta Narvaan kulkevat Toilan poikki.


title: Itä-Uudenmaan pelastuslaitos

text: Itä-Uudenmaan pelastuslaitos on Porvoon kaupungin laitos, joka aluepelastuslaitoksena vastaa entisen Itä-Uudenmaan maakunnan kuntien: Askolan kunnan, Lapinjärven kunnan, Loviisan kaupungin, Myrskylän kunnan, Porvoon kaupungin, Pukkilan kunnan ja Sipoon kunnan palo- ja pelastustoimesta.


title: Itä-Uudenmaan pelastuslaitos

text: Itä-Uudenmaan pelastuslaitokseen liittyy Porvoon kaupunginvaltuuston Itä-Uudenmaan aluepelastuslautakunta, jossa kunnalliset luottamushenkilöt valvovat sen toimintaa.


title: Narva-Jõesuun kaupunki

text: Narva-Jõesuun kaupunki sijaitsee Koillis-Virossa Itä-Virumaan maakunnassa Suomenlahden rannalla ja Narvanjoen varrella. Kaupungissa on vajaat 5 000 asukasta, ja sen pinta-ala on 405 neliökilometriä.


title: Narva-Jõesuun kaupunki

text: Kunta rajoittuu pohjoisessa Suomenlahteen, idässä Narvajokeen ja Venäjään sekä Narvan kaupunkiin, etelässä Alutaguseen ja lännessä Toilaan ja Sillamäkeen.


title: Narva-Jõesuun kaupunki

text: Vuoden 2017 kuntauudistuksessa Vaivaran kunta, Kohtla-Järven Viivikonnan kaupunginosa ja vanha Narva-Jõesuun itsenäinen kaupunki yhdistyivät muodostaen uuden Narva-Jõesuun kaupungin. Tällöin vanhasta Narva-Jõesuusta tuli epäitsenäinen kaupunki, asutusyksikkö (), ja uuden Narva-Jõesuun hallinnollisen kaupungin, hallintoyksikön (), osa.


title: Narva-Jõesuun kaupunki

text: Kaupunki muodostuu Narva-Jõesuun epäitsenäisestä kaupungista (linn, asustusüksus), Olginan ja Sinimäen pienkauppaloista (alevik) sekä 20 kylästä (küla).


title: Narva-Jõesuun kaupunki

text: Valtatie 1 ja rautatie Tallinnasta Narvaan kulkevat Narva-Jõesuun poikki.


title: Strömbron

text: Strömbron on Tukholman keskustassa sijaitseva 140 metriä pitkä katusilta, joka ylittää Strömmenin ja yhdistää Norrmalmin ja Tukholman vanhankaupungin. Sillan pohjoinen, Norrmalmin puoleinen pää on Strömmenin rantaa pitkin kulkevan Strömgatanin itäpäässä, ja paikalta pohjoiseen johtaa Kungsträdgårdenin reunaa pitkin kulkeva "Kungsträdgårdsgatan". Sillan eteläisestä, Vanhankaupungin puoleisesta päästä johtavat Skeppsbron etelään ja Slottskajen länteen.


title: Strömbron

text: Nykyisen Strömbron paikalle rakennettiin vuonna 1928 väliaikainen ponttonisilta, kun Norrbro kunnostettiin. Nykyinen Strömbron avattiin käyttöön 22. marraskuuta 1946, minkä jälkeen liikenteen Kungsträdgårdsgatanin ja Skeppsbronin välillä ei enää tarvitse kiertää Norrbron kautta. Alun perin siltaa pitkin kulkivat myös raitiovaunut.


title: Strömbron

text: Koska Strömbron tarkoitettiin väliaikaiseksi, se on rakenteeltaan hyvin yksinkertainen eikä sen suunnittelussa kiinnitetty huomiota esteettisiin näkökohtiin, vaikka se sijaitseekin hyvin edustavalla paikalla Tukholman kuninkaanlinnan välittömässä läheisyydessä. Tukholman kaupunginvaltuustossa käydyn pitkän kiistan jälkeen sillan rakentaminen hyväksyttiin 43 äänellä 39 ääntä vastaan. Koska väliaikaisen sillan arveltiin olevan käytössä vain noin 10 vuotta, sitä ei merkitty asemakaavaan. Sen rakenteet koostuvat 20 metrin levyisestä teräspalkkien tukemasta betonilaatasta, jonka päällä sillan ajorata kulkee, ja teräspalkit vuorostaan ovat pystysuorien puupaalujen varassa. Puupaalut päättyvät noin metrin vedenpinnan yläpuolella, mikä tämän tyyppisissä rakennelmissa on harvinaista. Yleensä paalut ovat kokonaan veden peitossa lahovikojen välttämiseksi. Poikkeukselliseen ratkaisuun kuitenkin päädyttiin sillan vastustajien vaatimuksesta, jotka ajattelivat, että kun silta rakennettiin näin, se jouduttaisiin joka tapauksessa purkamaan lyhyehkön ajan kuluttua. Vielä kymmenen vuoden kuluttua lahovikoja ei kuitenkaan ollut lainkaan havaittavissa. Vuonna 1964 sillan paaluperustuksia vahvistettiin ja ryhdyttiin toimenpiteisiin paalujen suojaamiseksi lahoamiselta.


title: Strömbron

text: Tukholman yleiskaavoissa vuosilta 1962 ja 1967 ehdotettiin Norrströmin alittavaa tunnelia, joka yhdistäisi Strandvägenin ja Skeppsbronin. Suunniteltu väylä sai nimen Blasieholmsleden. Hanke kuitenkin hylättiin vuoden 1977 yleiskaavassa. Niinpä Strömbron on edelleen paikallaan. Sen kuntoa on tarkkailtu säännöllisesti, ja se on ollut odottamattoman hyvä, mikä voitiin todeta viimeisimpien kunnostustöiden yhteydessä vuosina 2007–2009. Väliaikaiseksi tarkoitettu silta täyttää yhä tehtävänsä.


title: Holstebro

text: Holstebro on Holstebron kunnan keskustaajama Tanskassa. Vuoden 2018 alussa siellä oli 36 199 asukasta.


title: Holstebro

text:
Holstebron seutu on ollut asuttuna esihistoriallisista ajoista asti, sillä se on Storå-joen ylityspaikka.
Ensimmäinen kirjallinen maininta on vuodelta 1274, mutta vanhimmat osat kaupungista tuhoutuivat 1600- ja 1700-lukujen tulipaloissa.


title: Holstebro

text: Jyllannin Rakuunarykmentti on toiminut Holsterbrossa vuodesta 1953.


title: Baden-Württemberg-luokka

text: Baden-Württemberg-luokka eli F125-luokka on Saksan laivaston neljän aluksen muodostama ohjusfregattiluokka.


title: Baden-Württemberg-luokka

text:
Aluksiin asennetaan alkuperäisen suunnitelman mukainen CODLAG-propulsiojärjestelmä. Kaksi paria 3MW MTU 20 V 4000 M53B dieselgeneraattoria, jotka on asennettu kauas toisistaan osastoihin DCI ja DCIII vauriokestävyyden varmistamiseksi. Generaattorit tuottivat 12 megawattia sekä liikkumista että majoittumista varten. Liikkumista varten sähköä siirretään kahteen 4,7 megawatin Siemensin valmistamaan sähkömoottoriin, jotka mahdollistavat jopa 20 solmun nopeuden. Suurempia nopeuksia varten on yksi 20 MW GE LM2500 kaasuturbiini, joka mahdollistaa 26 solmun nopeuden. Sähkömoottoreiden ja kaasuturbiinien liittämiseksi samoihin akseleihin mahdollistaa RENK AG:n toimittama vaihteisto. Akselit pyörittävät säätölapapotkureita. Lisäksi alukset on varustettu norjalaisen Brunvollin toimittamilla 1 megawatin bow tunnel thrusterilla.
Saksan hallituksen edustaja tilasi 26. kesäkuuta 2007 ARGE-125 konsortiolta, jonka omistivat 80 % ThyssenKrupp Marine Systems ja 20 % Lürssen. Tilauksen alkuperäisenä arvona ilmoitettiin 2,6 miljardia euroa tai 650 miljoonaa alusta kohden. ThyssenKruppin omistama Blohm+Vossin telakka Hampurissa vastasi kunkin aluksen takaosan valmistuksesta sekä osien integroinnista ja lopullisesta varustamisesta. Bremenissä oleva Lürssenin telakka valmisti runkojen loppuosat sekä etummaisen kansirakenteen. Kahteen ensimmäiseen alukseen valmistettiin osia myös Peenewerftillä Wolgastissa.


title: Conny

text: Conny on alun perin englantilainen miehen etunimi, joka on syntynyt lyhentymänä nimestä Conrad, mahdollisesti myös nimestä Constantin. Suomessa nimi esiintyy myös kirjoitettuna Konni, joka sekin on lyhentymä nimestä Konrad tai Konstantin.


title: Conny

text: Suomessa nimi Conny on Väestörekisterikeskuksen tietojen mukaan annettu heinäkuuhun 2018 mennessä noin 380 ja Konni alle 60 henkilölle. Suurin osa Suomen Conny-nimisistä on syntynyt vuosien 1960 ja 2000 välisenä aikana.


title: Conny

text: Connyllä tai Konnilla ei ole nimipäivää suomenkielisessä kalenterissa. Sen sijaan suomenruotsalaisen kalenterin mukaan Connyn nimipäivä on vuodesta 1995 lähtien ollut 21. toukokuuta, Konstantinin päivänä.


title: Miinan Monttu

text: Miinan Monttu on kesäteatteri Hausjärvellä Turkhaudassa. Se on perustettu 1990-luvun alkupuolella, ja siitä vastaa Nuorisoseura Silmu.


title: Miinan Monttu

text: Miinan Monttu sai purkukäskyn Uudenmaan ely-keskukselta, koska katsomo oli tieluiskassa ja tiealue yltää luiskan alareunaan. Kiistaa käytiin seitsemän vuotta, kunnes nuorisoseura rakensi tienvarteen 1,2 metriä korkean aidan, että onnettomuustapauksessa ei auto syöksyisi katsojien päälle. Aidan rakentaminen maksoi 38 000 euroa, josta Silmun osuus oli 10 000, Leader-rahoitusta tuli 70 prosenttia. Vuonna 2017 "Tankki täyteen" -näytelmä sai 5 300 katsojaa


title: JR Kyūshū

text: Kyūshū ryokakutetsudō (, ’Kyūshūn matkustajarautatieosakeyhtiö’, ), eli lyhyemmin JR Kyūshū (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Kyūshūn saarella.


title: JR Kyūshū

text: JR Kyūshū perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Fukuokan Hakata-kun suuralueella.


title: JR Kyūshū

text: Yhtiöllä on 8 859 työntekijää (vuonna 2018). Se liikennöi 21 tavanomaista rautatielinjaa ja Kyūshū Shinkansen -suurnopeuslinjaa, jotka muodostavat 2 273 kilometrin pituisen verkoston. Yhtiöllä on käytössään 567 asemaa ja 1 667 junavaunua. Rautatieliikenteen lisäksi JR Kyūshū toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa.


title: JR Kyūshū

text: JR Kyūshū liikennöi yhtä Shinkansen-linjaa Fukuokan ja Kagoshiman välillä. Yhtiön tavanomaisista rautatielinjoista kahdeksan on luokiteltu runkolinjoiksi, loput 13 linjaa tavallisiksi linjoiksi:


title: Benjamin Pavard

text: Benjamin Pavard (s. 28. maaliskuuta 1996 Mauberge) on ranskalainen jalkapalloilija, pelipaikaltaan puolustaja, joka edustaa saksalaista VfB Stuttgartia.


title: Benjamin Pavard

text: Tammikuussa 2019 Bayern München ilmoitti Pavardin siirtyvän seuraan kesällä 2019.


title: Taastrup

text: Taastrup on Høje-Taastrupin kunnan keskustaajama Tanskassa. Vuoden 2018 alussa siellä oli 34 470 asukasta.


title: Taastrup

text: Taastrupin valkoinen, italialaisen esikuvan mukaan rakennettu kirkko valmistui vuonna 1907. Sitä kutsutaan "uudeksi kirkoksi", koska maalaiskunnan puolella on Høje Taastrup Kirke 1100-luvun alkupuolelta.


Salibandyn alle 19-vuotiaiden tyttöjen maailmanmestaruuskilpailut 2018 olivat järjestykessään kahdeksannet nuorten tyttöjen MM-kilpailut. Ne pelattiin Sveitsin Sankt Gallenin ja Herisaun kaupungeissa 2.–6. toukokuuta 2018. Kisojen pääareenana toimi noin 1 500 istumapaikan omaava "Athletik Zentrum St. Gallen".


title: Salibandyn alle 19-vuotiaiden tyttöjen maailmanmestaruuskilpailut 2018

text: Kisoihin ilmoittautui 18 joukkuetta, jonka takia 8.–10. syyskuuta 2017 pidettiin karsinnat pääsystä B-sarjan kahteen viimeiseen paikkaan. Ensimmäistä kertaa kisoihin osallistuivat Australia, Italia, Alankomaat ja Uusi-Seelanti.


text: Finaalissa Ruotsi saavutti kuudennen kultamitallin kaatamalla Suomen maalein 7–2. Pronssia saalisti Tšekki kaatamalla Puolan 3–1.Slovakia tippui B-sarjaan vuoden 2020 kisoihin.Latvia nousi A-sarjaan vuoden 2020 kisoihin.


title: Bonnie and Clyde (albumi)

text: Bonnie and Clyde on Brigitte Bardot’n ja Serge Gainsbourgin albumi, joka julkaistiin vuonna 1968. Albumi on kokoelma parin yhdessä esittämiä kappaleita.


title: Bonnie and Clyde (albumi)

text: Albumin kappaleet ovat säveltäneet Serge Gainsbourg, Gérard Bourgeois, Jean-Max Rivière, Alain Goraguer, Jack Palmer, Spencer Williams ja Charles Baudelaire.


title: Matt Murphy

text: Matt ”Guitar” Murphy (29. joulukuuta 1929 Sunflower, Mississippi, Yhdysvallat – 15. kesäkuuta 2018 Miami, Florida, Yhdysvallat) oli yhdysvaltalainen kitaristi. Hän oli Blues Brothersin jäsen vuodesta 1978 ja oli sen alkuperäisjäsen. Hän esiintyi myös Blues Brothers -elokuvissa "The Blues Brothers" ja "Blues Brothers 2000".


title: Holbæk

text: Holbæk on Holbækin kunnan keskustaajama Tanskassa. Vuoden 2018 alussa siellä oli 28 264 asukasta.


title: Holbæk

text: Holbæk sai kaupunkioikeudet vuonna 1250. Siellä on rautatien risteysasema ja moderni satama, jonka yhteydessä on mys vierasvenesatama. Kaupunginmuseoon on koottu maalaistaloja, työpajoja ja kauppiaiden asuntoja menneiltä vuosilta.


title: Partikkeliefekti

text: Partikkeliefekti tai hiukkasefekti tarkoittaa tietokonegrafiikassa suurta joukkoa pieniä ja yksinkertaisia kappaleita, jotka liikkuvat osana partikkelijärjestelmää. Termi on lähtöisin vuoden 1982 elokuvan "" visuaalisesta efektistä. Videopeleissä tekniikkaa käytettiin David Brabenin "Zarchissa", mutta se yleistyi "Quaken" menestyksen myötä. Partikkelijärjestelmät voivat kasvattaa polygonien määrää huomattavasti: jokaista partikkelia kohden voidaan tarvita neljä verteksiä ja kaksi kolmiota. Koska partikkelit ovat liikkuvia niiden sijainteja ei voida myöskään laskea etukäteen.


title: Partikkeliefekti

text: Partikkeleita voidaan käyttää simuloimaan pehmeän kappaleen dynamiikkaa, kaasuja, nesteitä ja kankaan kaksisuuntaista vaikutusta kiinteän kappaleen kanssa.


title: Hanna-Leena Mattila

text: Hanna-Leena Mattila (s. 1. syyskuuta 1968) on suomalainen Keskustaa edustava poliitikko. Mattila on toiminut Raahen kaupunginvaltuutettuna vuodesta 2009 ja on valtuuston puheenjohtaja. Mattila on koulutukseltaan filosofian maisteri ja toimii suomen kielen ja historian lehtorina. Mattila nousi eduskuntaan 25. kesäkuuta 2018 Eija Nivalan tilalle, joka aloitti Ylivieskan kirkkoherrana 1. syyskuuta 2018.


title: Sagabala

text: Sagabala on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 80 kilometriä Kolokanista pohjoiseen. Kunnassa on 17 700 ja kylässä 1 400 asukasta (vuonna 2009).


title: Sagabala

text: Sagabalan kunta rajoittuu etelässä Kolokanin piirin Didiénin, idässä Banamban piirin Boronin, pohjoisessa Naran piirin Falloun ja Kayesin alueen Diéman piirin Gomitradougoun ja Dioumara Koussatan ja lännessä Kitan piirin Madinan kuntiin.


title: Sagabala

text: Kuntaan kuuluu 35 kylää. Asukkaat ovat bambaroita, kagoroja, soninkeja ja fulbeja.


title: Sagabala

text: Sagabalan ohi kulkee Bamakosta Kayesiin johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne.


title: Didiéni

text: Didiéni on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 38 kilometriä Kolokanista pohjoiseen. Kunnassa on 33 100 ja kylässä 5 900 asukasta (vuonna 2009).


title: Didiéni

text: Didiénin kunta rajoittuu pohjoisessa Kolokanin piirin Sagabalan, etelässä Massantolan, Kolokanin ja Sébécoro I:n, idässä Banamban piirin Boronin ja lännessä Kayesin alueen Katin piirin Madinan kuntiin.


title: Didiéni

text: Kuntaan kuuluu 39 kylää. Asukkaat ovat etupäässä bambaroita. Lisäksi on transhumanssiin perustuvaa karjanhoitoa harjoittavia fulbeja ja maureja. Yleisin kieli on bambara.


title: Didiéni

text: Didiénin kautta kulkee Bamakosta Kayesiin johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne.


title: Massantola

text: Massantola on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 35 kilometriä Kolokanista itään. Kunnassa on 35 400 ja kylässä 1 900 asukasta (vuonna 2009).


title: Massantola

text: Massantolan kunta rajoittuu pohjoisessa Kolokanin piirin Didiénin, lännessä Kolokanin ja Tioribougoun, etelässä Nonkonin ja idässä Banamban piirin Madina Sackon, Benkadin ja Koulikoron piirin Sirakorolan kuntiin.


title: Massantola

text: Kuntaan kuuluu 42 kylää. Yleisin kieli on bambara. Uskontoja ovat animismi, islam ja kristinusko.


title: Massantola

text: Kunnan liikenneyhteydet ovat tyydyttävät, mutta sadekaudella liikkuminen on usein vaikeaa. Paikallisia elinkeinoja ovat maanviljely, karjanhoito, käsityöammatit ja kaupankäynti. Sirakorobassa, Gueledossa ja Sabougoussa pidetään viikoittaiset markkinat.


title: Stjärnorna

text: Stjärnorna on Marie Bergmanin ja Roger Pontaren esittämä kappale, joka edusti Ruotsia vuoden 1994 Eurovision laulukilpailussa Irlannin Dublinissa.


title: Stjärnorna

text: Kappale sijoittui Euroviisuissa kolmanneksitoista 48 pisteellä.


title: Eloise (kappale)

text: Eloise on Arvingarnan esittämä kappale, joka edusti Ruotsia vuoden 1993 Eurovision laulukilpailussa Irlannin Millstreetissä.


title: Eloise (kappale)

text: Kappale sijoittui Euroviisuissa seitsemänneksi 89 pisteellä.


title: Gaston Browne

text:
Gaston Browne (s. 9. helmikuuta 1967) on Antigua ja Barbudan pääministeri. Hän edustaa Antigua and Barbuda Labour Partya (ABLP).
Browne julkaisi kannabiskäyttäjien "juhlapäivänä" 20. huhtikuuta 2018 viestin jonka mukaan hallitus sallii kannabiksen käytön vuoden loppuun mennessä. Hän pyysi myös anteeksi rastafareilta kannabiksen kiellosta johtunutta vääryyttä ja vakuutti rituaalisen ja uskonnollisen käytön tulevan sallituksi.


title: Sébécoro I

text: Sébécoro I on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 45 kilometriä Kolokanista länteen. Kunnassa on 19 000 ja kylässä 1 100 asukasta (vuonna 2009).


title: Sébécoro I

text: Sébécoro I:n kunta rajoittuu pohjoisessa Kolokanin piirin Didiénin, idässä Kolokanin, etelässä Guihoyon ja lännessä Kayesin alueen Kitan piirin Madinan kuntiin. Seutu kuuluu Sahelin vyöhykkeeseen. Länsirajalla virtaa Baouléjoki.


title: Sébécoro I

text: Kuntaan kuuluu 31 kylää. Asukkaat ovat etupäässä kakoloja. Lisäksi on bambaroita, fulbeja ja maureja. Yleisimmät kielet ovat bambara ja kakolo.


title: Sébécoro I

text: Paikallisia elinkeinoja ovat maanviljely, karjanhoito, käsityöammatit ja kaupankäynti.


title: Christopher Cazenove

text: Christopher de Lerisson Cazenove (17. joulukuuta 1943 Winchester, Hampshire – 7. huhtikuuta 2010 Lontoo) oli brittiläinen näyttelijä. Hänet tunnettiin parhaiten 1980-luvun televisiosarjasta "Dynastia", jossa hän esitti Ben Carringtonia vuosina 1986–1987. Cazenove sai usein näytellä yläluokkaisia roolihahmoja. Esimerkiksi BBC:n sarjassa "Hotellin herttuatar" ("The Duchess of Duke Street", 1976–1977) hän oli aristokraatti Charles Haslemere.


title: Christopher Cazenove

text: Cazenove opiskeli Bristol Old Vic Theatre Schoolissa ja aloitti näyttelijänuransa teatterissa vuonna 1967. Hän esiintyi aluksi Leicesterissä, myöhemmin muun muassa West Endissä ja Broadwaylla. Ensimmäisen elokuvaroolinsa hän sai vuonna 1970 "Julius Caesar" -tuotannosta, jossa näytteli myös Charlton Heston. Myöhemmin Cazenove oli mukana elokuvissa "Kolme miestä ja pikkuneiti" (1990) ja "Ritarin tarina" (2001). Lisäksi hän vieraili esimerkiksi sarjoissa "Kauhua kryptasta" (1996), "Siskoni on noita" (2004), "Yorkshiren etsivät" (2005) ja "Hotel Babylon" (2009).Cazenove syntyi vuonna 1943 hugenottitaustaiseen sukuun. Hänen isänsä Arnold de Lerisson Cazenove toimi Britannian armeijan prikaatikenraalina.


title: Christopher Cazenove

text: Cazenove oli naimisissa näyttelijä Angharad Reesin kanssa vuosina 1973–1994. Parilla oli kaksi poikaa: Linford ja Rhys. Heidän esikoisensa Linford sai surmansa auto-onnettomuudessa vuonna 1999. Cazenoven myöhempi elämänkumppani oli Isabel Davis.


title: Christopher Cazenove

text: Helmikuussa 2010 Cazenove sairastui verenmyrkytykseen. Hän kuoli lontoolaisessa sairaalassa 7. huhtikuuta 2010. Juuri edeltävällä viikolla oli kuollut näyttelijä John Forsythe, joka esitti "Dynastiassa" Cazenoven hahmon veljeä Blake Carringtonia.


title: Guihoyo

text: Guihoyo on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 27 kilometriä Kolokanista länteen. Kunnassa on 21 500 ja kylässä 1 800 asukasta (vuonna 2009).


title: Guihoyo

text: Guihoyon kunnan pinta-ala on 925 neliökilometriä. Se rajoittuu pohjoisessa Kolokanin piirin Sébécoro I:n, idässä Kolokanin, Tioribougoun ja Ouolodon, etelässä ja lounaassa Katin piirin Diédougoun, N’Tjiban ja Dabanin ja luoteessa Kayesin alueen Kitan piirin Kotouban kuntiin.


title: Guihoyo

text: Kuntaan kuuluu 24 kylää. Asukkaat ovat etupäässä bambaroita. Lisäksi on jonkin verran fulbeja ja soninkeja. Uskontoja ovat islam, kristinusko ja animismi.


title: Guihoyo

text: Guihoyosta on vaikeasti liikennöitävä tieyhteys Kolokaniin. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio, lehmänpapu, maapähkinä ja myytäväksi kasvatettava puuvilla. Kotieläimiä ovat naudat, lampaat, vuohet, aasit, siat ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä.


title: KDM Peder Skram (1908)

text: KDM Peder Skram oli Tanskan laivaston vuonna 1908 vesillelaskettu Herluf Trolle -luokan rannikkopanssarilaiva.


title: KDM Peder Skram (1908)

text: Alus tilattiin Kööpenhaminen laivastontelakalta, missä köli laskettiin 25. huhtikuuta 1905. Alus laskettiin vesille 2. toukokuuta 1908 ja otettiin palvelukseen 24. syyskuuta.


title: KDM Peder Skram (1908)

text: Alus oli laivueessa vuodesta 1910 alkaen aina vuoteen 1913, jolloin se sijoitettiin majoitusalukseksi. Alus palasi koulutuslaivueeseen 15. huhtikuuta 1914.


title: KDM Peder Skram (1908)

text: Alus liittyi 1. elokuuta Tanskan liikekannallepanojoukkoihin esikuntalaivana sekä 1. että 2. laivueeseen. Vuonna 1919 alus oli poissa palveluksesta.


title: KDM Peder Skram (1908)

text: Aluksen kevyet tykit vaihtuivat palveluksen aikana useaan kertaan. Vuonna 1916 kaksi 75 millimetrin tykkiä korvattiin kahdella 57 millimetrin ilmatorjuntatykillä. Toiset kaksi 75 millimetrin tykkiä korvattiin 1934 kahdella 8 millimetrin kaksoiskonekiväärillä ja kahdella kaksiputkisella 20 millimetrin tykillä, jotka korvattiin 1939-1940 edelleen kahdella 40 millimetrin ilmatorjuntatykillä.


title: KDM Peder Skram (1908)

text: Alus liittyi 1. syyskuuta 1939 liikekannallepanojoukkoihin Århusissa. Alus oli palveluksesta poistettuna 13. huhtikuuta 1940 - 11. kesäkuuta 1941 Housensissa ja myöhemmin Holmenilla, missä se oli edelleen palveluksesta poistettuna. Aluksen miehistö upotti aluksensa 29. elokuuta 1943 Holmenissa.


title: KDM Peder Skram (1908)

text: Saksalaiset nostivat aluksen ja hinasivat hylyn Kieliin. Alus varustettiin ilmatorjunta-asein ja se liitettiin Kriegsmarineen nimellä "Adler". Alus ankkuroitiin Kieliin.


title: KDM Peder Skram (1908)

text: Alus upposi huhtikuussa 1945 Kielissä liittoutuneiden ilmapommituksessa. Syyskuussa 1945 hylky nostettiin ja hinattiin Kööpenhaminaan. Hylky myytiin 1. huhtikuuta 1949 romutettavaksi.


title: Alle mine tankar

text: Alle mine tankar on Silje Vigen esittämä kappale, joka edusti Norjaa vuoden 1993 Eurovision laulukilpailussa Irlannin Millstreetissä.


title: Alle mine tankar

text: Kappale sijoittui Euroviisuissa viidenneksi 120 pisteellä.


title: Pan-STARRS

text: Panoramic Survey Telescope and Rapid Response System (Pan-STARRS) on Haleakalan observatoriossa toimiva tähtitieteellinen tutkimusohjelma, jonka käyttämät astronomiset kamerat, teleskoopit ja tietokoneet seuraavat tähtitaivasta jatkuvasti, paikallistaakseen aikaisemmin tuntemattomia, liikkuvia taivaankappaleita. Se toimittaa myös astrometria- ja fotometriadataa jo tunnetuista kohteista.


title: Pan-STARRS

text: Pan-STARRSin on rahoittanut NASAn NEO-observaatio-ohjelma.


title: Pan-STARRS

text: On arvioitavissa, että Pan-STARRS voi löytää ainakin 100 000 Jupiterin troijalaista, noin 20 000 Kuiperin vyöhykkeen objektia, tuhansia Saturnuksen, Uranuksen ja Neptunuksen troijalaisia, sekä monia kentaureja ja komeettoja.


title: Binjor

text:
Binjor - 4MSR (Thed paikallisten asukkaiden mielestä) on arkeologinen löytöpaikka Intian ja Pakistanin rajalla, Rajasthanissa.
4MSR on Ghaggar-joen laaksossa.


title: Nørresundby

text: Nørresundby on taajama Tanskassa, Aalborgin kunnassa. Vuoden 2018 alussa siellä oli lähes 23 000 asukasta. Se sijaitsee Aalborgin pohjoispuolella, Limfjordin toisella puolella. kaupunkeja yhdistää kaksi siltaa ja tunneli.


title: Sopeutumaton alkuaine

text: Petrologiassa ja geokemiassa sopeutumaton alkuaine on sellainen, joka osittaisen sulamisen tai kiteytymisen aikana asettuu vallitsevasti sulaan faasiin. Tämän vastakohta, sopeutuva alkuaine, asettuu vallitsevasti kiinteään faasiin. Tyypillisesti sopeutumattomilla alkuaineilla on isot ionivaraukset ja ionisäteet, jolloin ne eivät pääse helposti mineraalien hilarakenteeseen vaan rikastuvat mieluummin magmoihin.


title: Sopeutumaton alkuaine

text: Maan historian aikana vaipan osittainen sulaminen ja näiden sulien kiteytyminen maankuoressa tai sen pinnalla on rikastuttanut kuoren sopeutumattomilla alkuaineilla kuten uraanilla, toriumilla ja harvinaisilla maametalleilla.


title: Roland Rahm

text: Roland Olof Rahm (s. 18. elokuuta 1955 Huddinge) on ruotsalainen kilpauransa päättänyt koripalloilija.


title: Roland Rahm

text: Alviks BK:ta edustanut Rahm pelasi Ruotsin miesten maajoukkueessa 157 maaottelua ja teki niissä 1 903 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.


title: Sten Feldreich

text: Sten Erik Feldreich (s. 24. heinäkuuta 1955 Tukholma) on ruotsalainen kilpauransa päättänyt koripalloilija.


title: Sten Feldreich

text: Alviks BK:ta edustanut Feldreich pelasi Ruotsin miesten maajoukkueessa 190 maaottelua ja teki niissä 2 064 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.


title: Viulunsoittaja katolla (elokuva)

text: Viulunsoittaja katolla ("Fiddler on the Roof") on Norman Jewisonin tuottama ja ohjaama musikaalielokuva vuodelta 1971. Se perustuu samannimiseen näyttämömusikaaliin vuodelta 1964, josta elokuvakäsikirjoituksen sovelsivat alkuperäismusikaalin tekijät Jerry Bock ja Joseph Stein. Musikaali puolestaan pohjautuu Šolom Aleichemin kirjaan "Tewje, maitomies". Elokuva sai kolme Oscar-palkintoa.


title: Viulunsoittaja katolla (elokuva)

text: Elokuvassa köyhää ukrainanjuutalaista maalaismiestä Tevjeä esittää musikaalin Lontoon-versiossa näytellyt israelilainen Topol, ja muita päärooleja Leonard Frey, Paul Mann, Molly Picon ja Norma Crane.


title: Viulunsoittaja katolla (elokuva)

text:
Elokuva kuvattiin Lontoon Pinewood-studioilla ja kolmessa paikassa Jugoslaviassa: Zagrebin Jadran-elokuvastudiolla sekä Lekenikissä ja
Mala Goricassa.


title: Viulunsoittaja katolla (elokuva)

text: "Viulunsoittaja katolla" hipoi Yhdysvalloissa "Tuulen viemää" -elokuvan 35 vuotta aiempia lipunmyyntiennätyksiä ja oli erittäin suosittu ympäri maailmaa, myös Suomessa. Oswald Morris voitti Oscarin kuvauksesta, Gordon K. McCallum ja David Hildyard äänityksestä ja John Williams sovitetusta musiikista, jossa viulua soittaa Isaac Stern. Niiden lisäksi elokuva sai viisi muuta ehdokkuutta: parhaan elokuvan ja parhaan lavastuksen sarjassa, Topol ja Leonard Frey rooleistaan sekä Norman Jewison parhaan ohjauksen sarjassa. Topol palkittiin roolistaan Golden Globessa, jossa elokuva sai myös parhaan musikaalin tai komedian palkinnon ja kaksi muuta ehdokkuutta. Bafta-palkintoehdokkuuksia "Viulunsoittaja katolla" sai kuvauksesta, leikkauksesta ja musiikista.


title: Viulunsoittaja katolla (elokuva)

text: "Helsingin Sanomissa" uusintaensi-illan arvostelussa elokuussa 1978 Helena Ylänen sanoi musikaalin ja elokuvan maailmanlaajuisen suosion perustuvan tarinan yleispätevyyteen ja sydämellisyyteen sekä tietenkin huumoriin ja musiikkiin. Yhdysvaltalaisena elokuvana hän katsoo sen osaltaan nostavan amerikanjuutalaisten historiaa osaksi Yhdysvaltojen hyväksyttyjen viihdemyyttien joukkoon lännen valloituksen, Jesse Jamesin ja Marilyn Monroen rinnalle. Hänestä on hienoa, että maan viihdebisneksessä aina vahvasti mukana olleet juutalaiset saavat kerrankin kertoa tarinaa omasta kulttuuristaan tässä ”amerikanjuutalaisten omassa "Pohjantähdessä"”.


title: Viulunsoittaja katolla (elokuva)

text: American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja "Viulunsoittaja katolla" sijoittui sijalle 82.


title: Ruth Nussenzweig

text: Ruth Sonntag Nussenzweig (20. kesäkuuta 1928 Wien, Itävalta – 1. huhtikuuta 2018 New York, New York, Yhdysvallat) oli itävaltalaissyntyinen brasilialainen immunologi, joka teki uraauurtavaa työtä malariatutkimuksissa. Hän todisti, että hiirillä sai aikaan vastustuskyvyn malariaa vastaan, ja löysi proteiniin, johon rokote voitaisiin kohdistaa.


title: Ruth Nussenzweig

text: Ruth Sonntag syntyi Wienissä vuonna 1928. Hänen vanhempansa Barouch ja Eugenia Sonntag olivat lääkäreitä. He olivat maallistuneita juutalaisia ja pakenivat Itävallasta Anschlussin jälkeen. Sonntagit olivat noin vuoden Belgiassa, mistä he muuttivat Brasiliaan.


title: Ruth Nussenzweig

text: Ruth Sonntagin vanhemmat halusivat tyttärestään sairaanhoitajan. Ruth itse päätti pyrkiä tieteilijäksi luettuaan Sinclair Lewisin romaanin "Tohtori Arrowsmith" ranskannoksen.


title: Ruth Nussenzweig

text: Sonntag opiskeli São Paulon yliopiston lääketieteellisessä tiedekunnassa, mistä hän valmistui vuonna 1953. Hän meni opiskeluaikanaan naimisiin Victor Nussenzweigin kanssa, joka oli myös lääketieteen opiskelija. He työskentelivät São Paulossa dosentteina ja 1958–1960 tutkijoina Pariisissa. Ruth Nussenzweig oli Collège de Francessa ja Victor Pasteur-instituutissa.


title: Ruth Nussenzweig

text: Nussenzweig tutki Brasiliassa Chagasin tautia, jota aiheuttaa loiseliö "Trypanosoma cruzi". Hän auttoi ensimmäistä kertaa todistamaan, että tauti saattoi tarttua verensiirrossa. Hän myös havaitsi, että kidevioletti pystyi tappamaan loiseliön.


title: Ruth Nussenzweig

text: Nussenzweigit saivat 1963 tutkimusstipendiaatin New Yorkin yliopistoon. Sen piti olla vain väliaikainen sijaintipaikka, mutta he eivät kokeneet paluun Brasiliaan enää mahdolliseksi vuoden 1964 sotilasvallankaappauksen jälkeen. Ruth Nussenzweig kävi kuitenkin vuonna 1968 São Paulon yliopistossa suorittamassa väitöstilaisuutensa.


title: Ruth Nussenzweig

text: Vaikka Nussenzweigien tutkimukset liittyivät joskus toisiinsa, he työskentelivät New Yorkin yliopistossa kuitenkin eri laboratorioissa. Ruth Nussenzweig keskittyi malariatutkimukseen. Hän julkaisi vuonna 1967 tutkimuksensa, missä hän todisti, että hiirille oli kehittynyt vastustuskyky malariaa vastaan, kun niitä oli rokotettu säteilyllä heikennetyillä "Plasmodium berghein" sporotsoiiteillä. "P. berghei" aiheuttaa jyrsijöissä malariaa.


title: Ruth Nussenzweig

text: Nussenzweig, miehensä Victorin ja heidän tutkijakollegoidensa kanssa osoittivat vuonna 1979, että hiiriä pystyy suojaamaan malarialta myös käyttämällä vasta-ainetta CSP-proteiinia vastaan. Tämä innoitti Nussenzweigia ja muita tutkijoita etsimään vastaavaa proteiinia ihmisillä malariaa aiheuttavilta "P. falciparum"- ja "P. vivax" -loisilta.


title: Ruth Nussenzweig

text: Nussenzweigista tuli vuonna 1984 New Yorkin yliopiston lääketieteellisen ja molekyyliparasotologian laitoksen johtaja. Hän oli lääketieteen tiedekunnan ensimmäinen naispuolinen laitosjohtaja ja toimi tehtävässä melkein 20 vuoden ajan. Kun Victor Nussenzweig sai vuonna 2012 kolmivuotisen rahoituksen São Paulon tutkimussäätiöltä, Nussenweigit palasivat tekemään tutkimusta myös São Pauloon. He vierailivat siellä vuosittain kolmen kuukauden ajan.


title: Ruth Nussenzweig

text: Nussenzweig sai uransa aikana useita tunnustuksia, ja hänet valittiin vuonna 2006 Institute of Medicineen ja vuonna 2013 National Academy of Sciencesiin. Nussenzweig palkittiin muun muassa Paul Ehrlich ja Ludwig Darmstaedter -palkinnolla (1985), American Society of Tropical Medicinen LePrice-mitalilla ja Warren Alpert Foundation Prizella (2015).


title: Ruth Nussenzweig

text: Nussenzweig oli malarian vastaisen taistelun edelläkävijöitä, ja hänen tutkimuksensa on malariarokotekehityksen edeltäjänä. Hänen löytämänsä tapa tuottaa hiirille vastustuskyky malariaa vastaan todennettiin myöhemmin myös ihmisillä. Nussenzweig löysi myös rokotteelle sopivan kohdeproteiinin. Nussenzweigin aloittaessa 1960-luvulla malariatutkimusta, monet tieteiljät uskoivat, että tauti olisi liian monimutkainen torjuttavaksi rokotteella.


title: Thomas Nordgren

text: Fritz Thomas Nordgren (s. 10. elokuuta 1956 Solna) on ruotsalainen kilpauransa päättänyt koripalloilija.


title: Thomas Nordgren

text: Solna IF:iä edustanut Nordgren pelasi Ruotsin miesten maajoukkueessa 137 maaottelua ja teki niissä 720 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.


title: Mattias Sahlström

text: Erik Mattias Sahlström (s. 12. helmikuuta 1968) on ruotsalainen kilpauransa päättänyt koripalloilija.


title: Mattias Sahlström

text: Sahlström pelasi Ruotsin miesten maajoukkueessa 221 maaottelua ja teki niissä 3 150 pistettä. Hän kuului maajoukkueen turnauskokoonpanoihin Saksan EM-kilpailuissa 1993 ja Kreikan EM-kilpailuissa 1995.


title: Directo Hasta Arriba

text: Directo Hasta Arriba on meksikolaisen räppärin Dhariuksen esikoisstudioalbumi.


title: Þá veistu svarið

text: Þá veistu svarið on Ingan esittämä kappale, joka edusti Islantia vuoden 1993 Eurovision laulukilpailussa Irlannin Millstreetissä.


title: Þá veistu svarið

text: Kappale sijoittui Euroviisuissa kolmanneksitoista 42 pisteellä.


title: Afrikan mantereen vapaakauppasopimus

text: Afrikan mantereen vapaakauppasopimus (The African Continental Free Trade Agreement (AfCFTA)) on usean Afrikan valtion kahdessa vaiheessa, vuonna 2015 ja vuonna 2018 solmima sopimus, jossa sovitaan yhteismarkkinoiden luomisesta sopimusvaltioiden alueella. Tarkoitus on helpottaa tavaroiden vapaata liikkumista luopumalla valtaosasta tulleja ja siten lisätä Afrikan valtioiden välillä käytävää kauppaa. Sopimusta ei ole vielä otettu käyttöön.


title: Afrikan mantereen vapaakauppasopimus

text: Kunkin maan parlamentin on hyväksyttävä sopimus, jotta se tulee voimaan. 55 valtion välinen tulliliitto on tarkoitus perustaa vuoteen 2019 mennessä.


title: Afrikan mantereen vapaakauppasopimus

text: Vuonna 2005 kolme voimassa olevaa kauppayhteisöä eli Eteläisen Afrikan kehitysyhteisö (SADC), Itä-Afrikan yhteisö (EAC) ja Itä- ja Etelä-Afrikan maiden Comesa, aloittivat yhdistymistä varten tehtävän yhteistyön. Vapaakauppaneuvottelujen aloittamisesta päätettiin kesällä 2011.


title: Afrikan mantereen vapaakauppasopimus

text: Ensimmäisessä vaiheessa vuonna 2015 kauppa-alueet yhdistettiin. Niihin kuuluvien maiden bruttokansantuote oli yhteensä lähes 900 miljardia euroa eli yli puolet Afrikan bruttokansantuotteesta. Alueella asui noin 632 miljoonaa ihmistä. Uutta 26 valtion välistä vapaakauppa-aluetta kutsutaan nimellä Kolmiosainen vapaakauppa-alue (Tripartite Free Trade Area (TFTA)).


title: Afrikan mantereen vapaakauppasopimus

text: 26 valtiota allekirjoitti Afrikan mantereen vapaakauppasopimuksen 10. kesäkuuta 2015 Egyptissä ja se julkaistiin muutama päivä myöhemmin Etelä-Afrikassa Afrikan unionin kokouksessa. Samoihin aikoihin neuvoteltiin neuvoteltiin muun muassa tulleista, alkuperäsäännöistä, teknisistä kaupan esteistä ja riitojenratkaisusta.


title: Afrikan mantereen vapaakauppasopimus

text: Toisessa vaiheessa neuvotellaan muun muassa palvelukaupasta, kilpailupolitiikasta ja sijoittamisesta.


title: Afrikan mantereen vapaakauppasopimus

text: 16. kesäkuuta 2017 Niameyssa Nigerissä kokoontuneet kauppaministerit päättivät poistaa siirtymäajan kuluessa 90 % sopimusalueen tulleista.


title: Afrikan mantereen vapaakauppasopimus

text: Yhdistyneiden kansakuntien kauppa- ja kehityskonferenssi, YK:n Afrikan talouskomissio sekä kansainväliset rahoitusjärjestöt tukevat Afrikan unionia tullien poistamiseksi.


title: Tero Seppälä (ampumahiihtäjä)

text: Tero Seppälä (s. 25. tammikuuta 1996 Järvenpää) on suomalainen ampumahiihtäjä.


title: Tero Seppälä (ampumahiihtäjä)

text: Myös Tero Seppälän isä Timo Seppälä on ampumahiihtäjä.


title: Tero Seppälä (ampumahiihtäjä)

text: Tero Seppälä debytoi IBU-Cupissa kaudella 2015–2016. Kaudella 2016–2017 Seppälä debytoi maailmancup-tasolla. Tuolloin hän osallistui neljään kilpailuun. Läpimurtonsa Suomen maajoukkueeseen Seppälä teki kaudella 2017–2018. Tuolloin hän ylsi maailmancupin pistesijoille neljästi. Parhaimmillaan hän oli Hochfilzenin pikakilpailussa 24:s. Maailmancupin kokonaiskilpailussa Seppälä sijoittui sijalle 61.


title: Tero Seppälä (ampumahiihtäjä)

text: Talviolympialaisissa 2018 Seppälä saavutti uransa parhaan sijoituksen kansainvälisellä tasolla. Hän sijoittui pikakilpailussa 20:nneksi. Hän sijoittui lisäksi takaa-ajossa sijalle 25. Seppälä pääsi hyvien sijoitustensa ansiosta mukaan myös yhteislähtöön, jossa hän oli 21:n. Edellisen kerran suomalaismies oltiin nähty kansainvälisissä arvokilpailuissa yhteislähdössä Torinon talviolympialaisissa 2006. Tero Seppälä oli myös mukana Suomen sekaviestijoukkueessa, joka sijoittui sijalle kuusi. Tämä sivusi Suomen kaikkien aikojen parasta sijoitusta arvokisasekaviestissä vuoden 2009 MM-kilpailuista.


title: Tero Seppälä (ampumahiihtäjä)

text: Vuoden 2018 Suomen-mestaruuskilpailuissa Seppälä voitti molemmat jaossa olleet henkilökohtaiset SM-tittelit.


title: Arthur Letondal

text: Arthur Joseph August Letondal (30. huhtikuuta 1869 Montreal – 12. toukokuuta 1956 Montreal) oli kanadalainen pianisti, urkuri, säveltäjä ja musiikkipedagogi.


title: Arthur Letondal

text: Letondal opiskeli Pariisin ja Brysselin konservatorioissa 1890-luvun alkupuolella. Palattuaan Montrealiin hän toimi eri kirkkojen urkurina. Hänen johdollaan opiskelivat muiden muassa Léo-Pol Morin, Germaine Malépart, Paul Doyon, Alice Sainte-Marie, Rita Savard, Gilbert Martin, Marcelle Martin, Clermont Pépin, Gabriel Cusson, Isabelle Delorme, Henri Gagnon, Lucien Jolicoeur, Jules Lamontagne, Conrad Letendre, Raoul Paquet, Éviola Plouffe, Paul Pratt, Caroline Racicot, Émiliano Renaud ja Georges-Émile Tanguay.


title: Arthur Letondal

text: Letondalin sävellystuotantoon kuuluu piano- ja urkumusiikkia sekä hengellisiä lauluja.


title: Federale (yhtye)

text: Federale on yhdysvaltalainen spagettiwestern-tyylistä musiikkia soittava yhtye, joka on perustettu vuonna 2004. Yhtyeen kotipaikka on Portlandin kaupunki Oregonissa. Heidän musiikkiaan on usein verrattu Ennio Morriconen sävellyksiin. Yhtye itse on sanonut musiikistaan: ""Federale on bändi, joka soittaa soundtrack-musiikkia 1960-luvun italialaistyyliisiin western-elokuviin, joita ei ole olemassa.""


title: Federale (yhtye)

text: Federalen kokoonpanon muodostavat Collin Hegna, Carl Werner, Dasa Kalstrom, Sebastian Bibb-Barrett, Colin Sheridan, Brian Gardiner, Maria Karlin, Dusty Dybvig ja Rick Pedrosa.


title: Roger Matton

text: Roger Matton (18. toukokuuta 1929 Granby – 7. kesäkuuta 2004 Québec City) oli kanadalainen etnomusikologi ja säveltäjä. Hän opiskeli aluksi pianonsoittoa ja musiikin teoriaa Sisar Yvette Dufaultin johdolla vuosina 1941–1943. Tämän jälkeen hän suoritti opintoja Québecin musiikkikonservatoriossa, Montrealissa Claude Champagnen, Gabriel Cussonin, Isabelle Delormen ja Arthur Letondalin johdolla. Hän täydensi opintojaan Pariisissa Andrée Vaurabourg-Honeggerin, Nadia Boulangerin ja Olivier Messiaenin johdolla.


title: Roger Matton

text: Matton teki transkriptiot lähes 300:sta akadialaisten laulusta vuosina 1957–1959. Suurin osa hänen omasta alkuperäisestä tuotannostaan (mm. "Konsertto kahdelle pianolle ja lyömäsoittimille", kantaatti "L'Escaouette", baletti "L'Horoscope", "Te Deum") sisältää kansanmusiikkivaikutteita. Matton loi myös vuosikymmenien mittaisen uran opetustehtävissä. Alain Gagnon oli hänen oppilaidensa joukossa. Matton sai useita tunnustuksia, kuten Kanadan ritarikunnan upseerin arvon vuonna 1984.


title: Initials B.B.

text: Initials B.B. on ranskalaisen muusikon Serge Gainsbourgin vuoden 1968 albumi. Albumi nauhoitettiin vuosien 1965 ja 1968 välillä kolmella eri lontoolaisstudiolla, lukuun ottamatta kappaletta ”Bonnie ja Clyde”, joka nauhoitettiin Pariisissa. "Rolling Stonen" ranskankielinen painos nimesi albumin sadan albumin joukosta 14. parhaimmaksi ranskalaiseksi rockalbumiksi.


title: Arthur Leblanc

text: Arthur Leblanc (18. elokuuta 1906 Saint-Anselme – 19. maaliskuuta 1985 Québec City) oli kanadalainen viulisti ja säveltäjä. Hän sai varhaisimman opetuksensa 3-vuotiaana isältään, viulunrakentaja Joseph Leblancilta, jonka pojalleen rakentamista viuluista kaksi on Monctonin yliopiston museossa. Leblanc vietti nuoruutensa Monctonissa lukuun ottamatta kolmea vuotta, jotka hän vietti Bostonin seudulla, jossa hänen isällään oli musiikkikauppa. Ensimmäisen konserttinsa Leblanc piti Monctonissa 10-vuotiaana. Vuosina 1914–1923 hän opiskeli Québecin seminaarissa.


title: Arthur Leblanc

text: Leblancin uran käynnistämistä tukivat Isä Pierre-Chrysologue Desrochers ja viulisti Joseph-Alexandre Gilbert. Hän pääsi Lavalin yliopiston musiikkikouluun ensimmäisten joukossa vuonna 1922. Hän lähti Bostoniin vuonna 1923 ja kiersi Uudessa-Englannissa laulaja Désiré Bourquen kanssa. Sitten hän opiskeli kaksi vuotta Uuden-Englannin konservatoriossa Richard Burginin sekä Felix Winternitzin ja New Yorkissa Bernard Sinsheimerin johdolla.


title: Arthur Leblanc

text: Québecn hallituksen stipendillä Leblanc pääsi vuonna 1930 opiskelemaan Pariisiin opiskelemaan Georges Enescun, Maurice Hayotin ja Jacques Thibaud'n johdolla. Hän palasi Kanadaan vuonna 1938 ja teki New Yorkin -debyyttinsä New Yorkin kaupungintalolla tuon vuoden toukokuussa. Samana vuonna hän esiintyi myös Carnegie Hallissa. Hän teki esiintymisiä monissa kanadalaiskaupungeissa Jean-Marie Beaudet'n ja Ross Prattin säestämänä. Hän esiintyi myös Yhdysvalloissa sekä yksin että muiden muassa Rose Bamptonin, Richard Crooksin, Gregor Piatigorskyn ja Bidu Sayãon kanssa. Joulukuussa 1941 hän esiintyi Franklin D. Rooseveltille Valkoisessa talossa.


title: Arthur Leblanc

text: Darius Milhaud sävelsi toisen viulukonserttonsa Leblancille, joka kantaesitti sen vuonna 1948.


title: Arthur Leblanc

text: Leblanc opetti muun muassa Lavalin yliopistossa. Säveltäjänä hän sai opetusta Paul Dukasilta ja Nadia Boulangerilta. Hänen tuotantoonsa kuuluu "Petite suite canadienne" viululle ja pianolle.


title: Gabriel Cusson

text: Gabriel Cusson (2. huhtikuuta 1903 Roxton Pond – 18. huhtikuuta 1972) oli kanadalainen säveltäjä ja musiikkipedagogi. Hän voitti sellonsoitossa Prix d'Europen vuonna 1924 ja lähti tämän jälkeen Pariisiin opiskelemaan sävellystä Nadia Boulangerin, laulua Charles Panzéran ja sellonsoittoa Diran Alexanianin johdolla. Palattuaan Kanadaan hän opetti itse muiden muassa Jean Papineau-Couturea, Gaston Arelia, Raymond Daveluyta, Kenneth Gilbertiä, Bernard Lagacéa, Aline Letendrea, Lucienne L'Heureux-Arelia ja Michel Perraultia.


title: Wonny Song

text: Wonny Song (s. 6. huhtikuuta 1978 Soul, Etelä-Korea) on kanadalainen pianisti. Hän muutti vanhempineen yksivuotiaana Etelä-Koreasta Montrealiin. Pianonsoiton opintonsa hän aloitti 8-vuotiaana. Sittemmin hän opiskeli Curtis Institute of Musicissa Philadelphiassa stipendin turvin. Kanadaan palattuaan hän sai kandidaatin arvon Montrealin yliopistosta vuonna 1998 ja täydensi opintojaan Anton Kuertin johdolla Toronton yliopistossa sekä Marc Durandin johdolla Glenn Gould -koulussa.


title: Wonny Song

text: Song sai Minnesotan yliopiston ensimmäisen Elinor Watson Bell -pianostipendin ja opiskeli yliopistossa Lydia Artymiwin valvonnassa, kunnes sai tohtorin arvon vuonna 2004. Kansainvälisen uransa hän aloitti vuonna 2005 debytoimalla Carnegie Hallin Zankel Hallissa New Yorkissa ja Kennedy Centerissä Washington DC:ssä.


title: Wonny Song

text: Song julkaisi ensimmäisen albuminsa vuonna 2007. Hänen levytystensä joukossa ovat kaikkien Ludwig van Beethovenin sonaattien tulkinnat. Hän on esiintynyt kymmenien kansainvälisten sinfoniaorkestereiden kanssa. Vuonna 2015 hänestä tuli Orfordin musiikkifestivaalin taiteellinen johtaja ja vuonna 2017 toimitusjohtaja.


title: Claude Champagne

text: Claude (s. "Joseph Arthur Adonaï") Champagne (27. toukokuuta 1891 Montreal – 21. joulukuuta 1965 Montreal) oli kanadalainen säveltäjä. Hänen varhaisia opettajiaan olivat Orpha-F. Deveaux, Romain-Octave Pelletier ja Albert Chamberland. Hän sai diplominsa Dominion College of Musicista ja Montrealin kansalliskonservatoriosta. Myöhemmin hän lähti Pariisiin, jossa hänen opettajiensa joukossa oli Charles Koechlin.


title: Claude Champagne

text: Champagnen teoksissa on ranskalaisia vaikutteita. Hänen sävellyksiinsä lukeutuvat "Hercule et Omphale" täydelle orkesterille ja "Berceuse" pienelle orkesterille.


title: Systems Network Architecture

text: Systems Network Architecture (SNA) on IBM:n kehittämä tietoliikennearkkitehtuuri, joka esiteltiin vuonna 1974. Arkkitehtuuri on tuettu suurtietokoneilla sekä AIX, Linux ja Windows -käyttöjärjestelmissä.


title: Systems Network Architecture

text: Kilpailevia epäyhteensopivia verkkoympäristöjä ja protokolla-arkkitehtuureja olivat muun muassa Digitalin DECnet ja Xeroxin XNS.


title: Mahamat-Saleh Haroun

text: Mahamat-Saleh Haroun (s. 1961 Abéché, Tšad) on tšadilaissyntyinen elokuvaohjaaja. Hän on nykyisin Ranskan kansalainen. Hän oli 2017–2018 Tšadin kulttuuriministeri. Haroun vieraili vuonna 2018 Sodankylän elokuvajuhlilla.


title: Marjo (laulaja)

text: Marjoléne Morin, taiteilijanimeltään Marjo (s. 2. elokuuta 1953 Montreal) on kanadalainen rocklaulaja ja -lauluntekijä. Hän toimi alun perin lyhyesti sihteerinä, valokuvamallina ja näyttelijänä, mutta löysi kutsumuksensa laulamisesta. Vuosina 1979–1984 hän oli keulahahmona Corbeau-rockyhtyeessä, jonka suurin hitti oli "Illégal". Ensimmäisen sooloalbuminsa ("Celle qui va") Marjo julkaisi vuonna 1988. Uusia albumeita on sittemmin seurannut.


title: Xerox Network System

text: Xerox Network System (XNS) oli Xeroxin kehittämä tietoliikennearkkitehtuuri, joka kilpaili TCP/IP:n kanssa käyttöönottamisesta ARPANETin protokollana. Xerox halusi pitää protokollan suljettuna ja tiukasti omassa hallussaan. Novell kehitti XNS:stä IPX/SPX-protokollan.


title: Xerox Network System

text: XNS:n edeltäjä oli PARC Universal Packet (PUP), jonka sanotaan vaikuttaneen myös TCP/IP:n kehitykseen.


title: Xerox Network System

text: XNS oli vaihtoehtona CERNissä vuonna 1984, jossa päädyttiin TCP/IP:n käyttöön.


title: Ringsted

text: Ringsted on Tanskalaisen Ringstedin kunnan keskustaajama. Vuoden 2018 alussa siellä oli vajaat 23 000 asukasta.